title: Edna Kiplagat

text: Kiplagat sijoittui Kapkaupungin maastojuoksun MM-kilpailuissa 1996 tyttöjen kilpailussa viidenneksi. Hän sai saman vuoden Sydneyn alle 20-vuotiaiden MM-kilpailuissa hopeaa 3 000 metrin juoksussa ajalla 8.53,06. Hän oli maastojuoksun MM-kilpailuissa Torinossa 1997 tyttöjen kilpailussa neljäs ja kuului Kenian kultajoukkueeseen joukkuekilpailussa. Hän sai Annecyn alle 20-vuotiaiden MM-kilpailuissa 1998 pronssia 3 000 metrillä ajalla 9.05,46.


title: Edna Kiplagat

text: Kiplagat sijoittui Fukuokan maastojuoksun MM-kilpailuissa 2006 pitkällä matkalla 13:nneksi ja sai kultaa joukkuekilpailussa. Hän voitti 2010 Los Angelesin maratonin ajalla 2.25.38 ja New Yorkin maratonin ajalla 2.28.20. Hän sijoittui kolmanneksi Lontoon maratonilla 2011 ennätyksellään 2.20.46. Myöhemmin samana vuonna hän voitti maailmanmestaruuden Daegussa juostuaan Kenian kolmoisvoittoon päättyneessä kilpailussa ajan 2.28.43. Vuonna 2012 Kiplagat sijoittui toiseksi Lontoon maratonilla ennätyksellään 2.19.50. Lontoon olympialaisissa hän sijoittui 20:nneksi. Lontoon maratonilla 2013 hän oli toinen. Vuonna 2013 hän uusi maailmanmestaruutensa Moskovassa ajalla 2.25.44. Hän voitti Lontoon maratonin 2014 ajalla 2.20.21. Pekingin MM-kilpailuissa 2015 hän sijoittui viidenneksi.


title: Edna Kiplagat

text: Kiplagat sijoittui 2016 Tokion maratonilla kolmanneksi ja Chicagon maratonilla toiseksi. Hän voitti Bostonin maratonin 2017 ajalla 2.21.52. Lontoon MM-kilpailuissa 2017 hän sai hopeaa ajalla 2.27.18.


title: Gai-Jin

text: Gai-Jin on James Clavellin kirjoittama romaani, joka julkaistiin kesäkuussa 1993. Se on kronologisesti Clavellin Aasia-saagan kolmas osa, vaikka onkin julkaistu kirjoista viimeisenä. Romaani sijoittuu 20 vuotta "Tai-Panin" jälkeiseen aikaan, eli vuoteen 1862, ja kertoo Malcom Struanin edesottamuksista Japanissa. Kirjan tarina keskittyy erityisesti Japanin tuolloiseen poliittiseen tilanteeseen sekä länsimaalaisten kokemaan vastustukseen maassa. Se perustuu löyhästi Namamugin välikohtaukseen.


title: Priscah Jeptoo

text: Priscah Jeptoo (s. 26. kesäkuuta 1984) on kenialainen kestävyysjuoksija.


title: Priscah Jeptoo

text: Jeptoo voitti Porton maratonin 2009 ajalla 2.30.40 ja Torinon maratonin 2010 ajalla 2.27.02. Vuonna 2011 hän voitti Pariisin maratonin silloisella ennätyksellään 2.22.51 ja sai hopeaa Kenian kolmoisvoittoon päättyneellä Daegun MM-maratonilla ajalla 2.29.00.


title: Priscah Jeptoo

text: Jeptoo sijoittui 2012 kolmanneksi Lontoon maratonilla ennätyksellään 2.20.14. Saman vuoden Lontoon olympialaisissa hän sai hopeaa ajalla 2.23.12.


title: Acanthastrea

text: Acanthastrea on kivikorallisuku, johon kuuluu 16 lajia. Niiden polyypit ovat paksuseinäisiä ja aukenevat vain öiseen aikaan.


title: Acanthastrea

text: Acanthastrea-korallit ovat poikkeuksellisen värikkäitä, niissä on usein punaisen ja oranssin sävyjä, ja voimakkaita värikontrasteja. Koralliitit ovat halkaisijaltaan 8–15 mm.


title: Acanthastrea

text: Acanthastrea-korallit elävät melko matalassa vedessä, esimerkiksi laguunien pohjalla.


title: Cook

text: Cook on englanninkielinen sukunimi, joka tarkoittaa kokkia. Nimi on tai on ollut muun muassa seuraavilla henkilöillä:


title: Sympatolyytit

text: Sympatolyytti tai sympatolyyttinen tarkoittaa sympaattisen hermoston välittäjäaineita estävää ainetta.


title: Sympatolyytit

text: Sympatolyyttejä ovat esimerkiksi:


title: Rustoahven

text: Rustoahven ("Icosteus aenigmaticus") on Tyynellämerellä tavattava ahvenkaloihin kuuluva kalalaji. Se on ainoa laji rustoahventen ("Icosteidae") heimossa. Toisinaan laji sijoitetaan omaan lahkoonsa "Icosteiformes".


title: Rustoahven

text: Rustoahven on melko kookas kala ja voi saavuttaa jopa 2,13 metrin pituuden. Nimensä mukaisesti kalan tukiranka koostuu pääasiassa rustokudoksesta ja ruumis on hyvin taipuisa. Aikuiset ja nuoret kalat eroavat ulkonäöltään toisistaan huomattavasti. Nuorella kalalla on suomut ja ruumis on hyvin korkea ja litteä. Pitkät selkä- ja peräevät ovat pyöreälaitaiset, kuten myös pyrstöevä. Nuoren rustoahvenen rintaevät ovat kookkaat ja sillä on myös vatsaevät. Kala on väriltään ruskea ja siinä on keltaisia ja violetteja pilkkuja. Nuori kala muuttaa aikuistuu 40–60 cm:n pituisena. Aikuisen lajin ruumis on matalampi, suomuton ja paksunahkainen, pyrstöevä on lievästi haarautunut ja rintaevät ovat pienentyneet ja vatsaevät puuttuvat. Aikuisena rustoahven eroaa nuoresta kalasta myös väritykseltään ollen suklaanruskea. Rustoahvenella ei ole uimarakkoa.


title: Rustoahven

text: Rustoahventa tavataan pohjoiselta Tyyneltämereltä Japanista Alaskaan ja Kaliforniaan ulottuvalta vyöhykkeeltä. Nuoret kalat elävät lähellä rannikkoa ja ulapalla lähellä pintaa, kun taas aikuiset rustoahvenet elävät lhellä pohjaa, jopa 1 420 metrin syvyydessä. Rustoahvenen hampaat ovat pienet ja terävät ja se pyydystää pääasiassa meduusoja, mutta voi syödä myös mustekaloja ja kaloja. Rustoahvenet ovat kaskelotin yleisiä saaliita.


title: Dathomirin noidat

text: Dathomirin noidat ovat kuvitteellisia humanoidihahmoja, jotka esiintyivät animaatiosarjassa . Dathomirin noidat ovat aggressiivinen naisten johtama humanoidikansa. Noidat ovat jakautuneet klaaneihin, joista tunnetuin on "Yösiskokset". Kaikki noitaklaanit eivät ole Galaktisen tasavallan tai jedien vihollisia, mutta suurin osa klaaneista ei halua tasavallan puuttuvan heidän asioihinsa.


title: Dathomirin noidat

text: Dathomirin noidat asuvat Dathomir-nimisen planeetan syrjäseuduilla. Planeetan pääasukkaita ovat zabrakit, joista tunnetuimpia yksilöitä ovat Savage Oppress ja Darth Maul.


title: Dathomirin noidat

text: Dathomirin noidat käyttävät jediaseista polveutuvia aseita kuten valojousia, valonuolia ja valoruoskia. Silloin tällöin he kuitenkin onnistuvat rakentamaan tai varastamaan valomiekan, jolloin he ovat Voiman avulla vaikea vastustaja myös jedeille.


title: Dathomirin noidat

text:
Dathomirin noidilla on kyky käyttää Voimaa.
He käyttävät pääosin pimeän puolen Voimaa, jonka he valjastavat käyttöönsä vihan ja aggression kautta. Kaikista noitaklaaneista aggressiivisimpia ovat "Yösiskokset".


title: Dathomirin noidat

text: Dathomirin noidat ovat fyysisesti hyviä taistelijoita notkeutensa ja akrobaattisuutensa ansiosta, mika tulee esiin esimerkiksi heidän hyppiessään ja juostessaan puiden latvustoissa.


title: Dathomirin noidat

text: Vuonna 8 ABY Luke Skywalker saapui Dathomirille palauttamaan rauhan planeetalle, jota pimeys oli hallinnut vuosisatojen ajan. Luke taisteli sotaherra "Zsinjin" klaania vastaan, ja taistelun aikana Luke tappoi "Zsinjin" ja syöksi hänet vallasta.


title: Leningradin asema

text: Leningradin asema tai Lokakuun asema ( tai Октя́брьский вокзал, "Oktjabirski vokzal") on Moskovassa sijaitseva, länteen suuntautuvaa henkilöliikennettä palveleva Venäjän rautateiden rautatieasema. Asemalta liikennöidään junia esimerkiksi Pietariin, Petroskoihin, Murmanskiin, Pihkovaan, Novgorodiin, Tallinnaan sekä Helsinkiin, johon ajetaan Tolstoi-junalla.


title: Leningradin asema

text: Rautatieasema sijaitsee Komsomollskaja-aukion laidalla Moskovan ydinkeskustan koillispuolella, 3,3 kilometriä Punaiselta torilta. Saman aukion ympärillä on myös kaksi muuta rautatieasemaa, viereinen Jaroslavlin asema ja aukion eteläpuolella Kazanin asema. Lähin metroasema on "Komsomolskaja", joka on sekä punaisen linjan (metrolinja 1) että ruskean metrolinjan (rengaslinja 5) asema.


title: Heliofungia actiniformis

text: Heliofungia actiniformis on kivikorallien laji. Sitä tavataan indopasifisen merialueen keskiosissa, Australian luoteis-, pohjois- ja itäosissa, Japanin eteläosissa, Etelä-Kiinan merellä ja läntisellä Tyynellämerellä. Se elää 1–25 metrin syvyydessä. Kun pyyntilonkerot ovat levällään, tämä koralli näyttää paljon merivuokolta.


title: Heliofungia actiniformis

text: Se on yksi suurimmista koralleista, joka elää yksittäisenä polyyppinä. Se kykenee laajenemaan huomattavasti imemällä kudokseensa vettä. Pullistelemalla eri osia se kykenee keikuttamaan itseään, ravistamaan päälleen joutuneen maa-aineksen tai tarvittaessa liikkumaan paikasta toiseen. Niinpä se voi elää pehmeillä pohjilla, joilla muut korallit hautautuisivat mutaan ja tukehtuisivat.


title: Heliofungia actiniformis

text: Lajista esiintyy erilaisia värimuotoja. Yleisin on harmaanruskea pohjaväri, rungossa vaaleat raidat ja pyyntilonkeroiden päät valkoiset. Toinen yleinen pohjaväri on vihreä. Pyyntilonkeroiden kärjet voivat olla joskus vaaleanpunaiset (tällaiset yksilöt muistuttavat "Catalaphyllia"-lajeja)


title: Madden NFL 12

text: Madden NFL 12 on amerikkalainen jalkapallo-aiheinen videopeli, joka julkaistiin Suomessa 2. syyskuuta 2011. Pelin kehitti EA Tiburon ja sen julkaisi EA Sports. Pelin kansikuvassa esiintyy Peyton Hillis. Pelissä voi pelata kaikilla NFL-joukkueilla, sekä yliopistosarjojen joukkueilla.Peliä oli myyty lokakuuhun 2011 mennessä yli kolme miljoonaa kappaletta kaikki pelialustat yhteen laskettuna. Se oli EA:n kolmanneksi myydyin peli vuonna 2011 heti Battlefield 3:n ja FIFA 12:n jälkeen.


title: Trachyphyllia geoffroyi

text:
Trachyphyllia geoffroyi on kivikoralli, sukunsa, ja joidenkin lähteiden mukaan myös heimonsa ainoa laji, josta on eri värisiä muotoja.
Sitä tavataan indopasifisella merialueella.


title: Trachyphyllia geoffroyi

text: Nämä korallit kasvavat suurina ruusukemaisina polyyppeina, jotka muodostavat muutaman yksilön yhdyskuntia. Niillä on kalkkirunkonsa päällä laaja lihasmassa, josta ne työntävät ulos pyydystyslonkeronsa yleensä yöllä. Lonkeroillaan ne keräävät planktonia ravinnokseen. Ne voivat myös polttaa liian lähelle kasvaneita muita korallilajeja. Koralliruusukkeen halkaisija voi olla jopa 8 cm, ja siinä voi olla yksi tai useampia suita.


title: Mendi Mengjiqi

text: Mendi Mengjiqi (s. 3. kesäkuuta 1958) on kosovolainen säveltäjä. Hän on etnisesti albaani. Hänen teostensa joukossa on "Eurooppa", joka valittiin Kosovon kansallislauluksi 11. kesäkuuta 2008 maan julistauduttua itsenäiseksi 17. helmikuuta. Mengjiqi on myös sanoittanut laulun, mutta virallinen versio on instrumentaalinen. Kosovon parlamentissa 72 edustajaa äänesti "Euroopan" hyväksymisen puolesta, 15 äänesti vastaan ja viisi tyhjää. Kansallislaulun, kuten Kosovon kaikkien muidenkin kansallisten symbolien, on ilmennettävä maan monietnistä luonnetta.


title: Mendi Mengjiqi

text: Mengjiqi valmistui vuonna 1980 musiikkipainotteisesta lukiosta, jossa oli opiskellut musiikin teoriaa ja kontrabassonsoittoa. Hän sai diplomin musiikin teoriassa Prištinan musiikkiakatemiasta vuonna 1987 ja aloitti sävellyksenopintonsa samassa opistossa vuonna 1988. Vuonna 1990 akatemia suljettiin, ja vuonna 1991 Mengjiqi siirtyi Puolaan. Siellä hän opiskeli sävellystä Zbigniew Bujarskin johdolla Krakovan musiikkiakatemiassa. Vuoden 1996 jälkeen hän on diplomin jo saatuaan täydentänyt opintojaan Krzysztof Pendereckin johdolla. Hän on itse opettanut Prištinan yliopiston taiteiden tiedekunnassa.


title: Mendi Mengjiqi

text: Mengjiqi sävelsi alun perin kevyttä musiikkia ja kappaleita lapsille, mutta teorianopintojensa loppuvaiheissa hän kiinnostui vakavammasta musiikista. Tämän kauden aloittivat teokset "Pokan Qika" (naiskuorolle) ja "Meditations" (kontrabassolle ja pianolle). Mengjiqi on käyttänyt teoksissaan albanialaisen kansanmusiikin vaikutteita. Myös Pendereckin ja muiden puolalaisten nykysäveltäjien musiikkiin tutustuminen on muokannut hänen tyyliään. Mengjiqin teoksia on esitetty useissa maissa, esimerkiksi Saksassa, Suomessa, Etelä-Koreassa ja Yhdysvalloissa.


title: Mendi Mengjiqi

text: Mengjiqi sävelsi musiikin elokuvaan "Anatema" (2006).


title: Ory’s Creole Trombone

text: ”Ory’s Creole Trombone” on Kid Oryn säveltämä jazzkappale. Ory nauhoitti sen Los Angelesissa vuonna 1921 (joidenkin lähteiden mukaan 1922). Yhtyeeseen kuuluivat pasunisti Oryn lisäksi Mutt Carey (kornetti), Dink Johnson (klarinetti), Fred Washington (piano), Ed Garland (basso) sekä Ben Borders (rummut). Nauhoituksen julkaisi John ja Reb Spikesin lyhytikäiseksi jäänyt levy-yhtiö Sunshine Records ja siitä tuli ensimmäinen mustan yhtyeen tekemä jazznauhoitus. Muita samana päivänä nauhoitettuja kappaleita olivat ”When You're Alone Blues”, ”Krooked Blues”, ”Society Blues”, ”That Sweet Something Dear”, ”Maybe Some Day” and ”Froggie Moore”.


title: Ory’s Creole Trombone

text: Oryn yhtyeen nimi oli Kid Ory’s Creole Orchestra, mutta he käyttivät Sunshine-nauhoituksissa nimeä Spike’s Seven Pods of Pepper Orchestra. Levy-yhtiö julkaisi samat nauhoitukset myös nimellä The Sunshine Band. Reb Spikesin mukaan levytysstudion omistana Arne Nordskog painatti omat Nordskog Records -kansikuvansa tuotettuihin levyihin, ja Spikes joutui liimaamaan oman Sunshine-kantensa Nordskogin kansien päälle. Alkuperäisistä levyistä on tullut keräilyharvinaisuuksia; monissa tapauksissa Sunshine-kannet ovat kuluneet pois paljastaen osia Nordskogin kansikuvasta.


title: Ory’s Creole Trombone

text: Osa nauhoitussession masternauhoista tuhoutui kuumuuden takia, kun niitä kuljetettiin Los Angelesista New Jerseyssä sijaitsevaan äänilevytehtaaseen. Nauhoissa käytetty vaha suli kuumuudessa tehden neljä kuudesta nauhoituksesta käyttökelvottomiksi. Vahan sulaminen aiheutti myös kuuluvan napsahduksen ”Ory’s Creole Trombonen” painoksiin.


title: Ory’s Creole Trombone

text: Ory nauhoitti kappaleen urallaan useita kertoja. Vuonna 1927 hän soitti Louis Armstrongin Hot Five -yhtyeen nauhoituksissa, joihin kappale sisältyi. Vuonna 1945 hän nauhoitti kappaleen oman Kid Ory’s Creole Orchestra -yhtyeensä kanssa.


title: Ory’s Creole Trombone

text: Sävellyksessä on selkeitä ragtime-musiikin elementtejä, mikä tekee siitä musiikilliselta tyyliltään uskollisemman vanhalle New Orleansin musiikkityylille kuin mitä monien Chicagossa nauhoittaneiden neworleansilaisten jazzsoittajien kuten King Oliverin musiikki oli. Sävellys on jaettu 16 tahdin osioihin. Osioissa A ja B seurataan alkuperäistä melodiaa improvisoiduilla variaatioilla. C-osa puolestaan toimii kertosäkeenä. Oryn alkuperäisessä nauhoituksessa C-osa soitetaan yhdessä improvisoiden; Louis Armstrong käytti myöhemmässä nauhoituksessaan C-osaa soolotilana itselleen ja klarinetisti Jimmie Noonelle.


title: Pjetër Gjura

text: Pjetër Gjura (27. kesäkuuta 1875 – 9. heinäkuuta 1939) oli albanialainen roomalaiskatolinen arkkipiispa. Hän syntyi Shkodërissa ja sai pappisvihkimyksensä tammikuussa 1910. Hänet nimitettiin Durrësin arkkipiispaksi 15. toukokuuta 1929. Piispaksi konsekrointi seurasi 4. elokuuta. Gjura johti arkkihiippakuntaansa kuolemaansa saakka.


title: Inhalaatio

text: Inhalaatio tarkoittaa sisäänhengitystä, mutta sillä tarkoitetaan myös lääkevalmisteen antotapaa, jossa lääke annetaan hengitettynä. Inhalaattori on tällaisen valmisteen antamisessa käytetty apuväline. Inhaloitavat lääkkeet vaikuttavat nopeasti ja ovat korvaamattomia esimerkiksi astman ja keuhkoahtaumataudin (COPD) hoidossa.


title: Silmätippa

text: Silmätippa on lääkemuoto, joka tiputetaan suoraan silmään erityisellä annostelijalla. Tiputtaminen on helpointa taivuttamalla pää taaksepäin, vetämällä sormella alaluomea jonkin verran alaspäin ja tiputtamalla lääke silmän ja luomen väliin muodostuneeseen "taskuun".


title: Silmätippa

text: Esimerkiksi silmätulehdusten hoitoon käytettävät lääkkeet annetaan silmätippoina. Osa silmätipoista voi imeytyä verenkiertoon ja päästä sitä kautta aiheuttamaan haitallisia vaikutuksia muualla elimistössä. Imeytymistä voi ehkäistä painamalla sisempää luomikulmaa muutama minuutti antamisen jälkeen.


title: Don’t Stop Believin’

text: ”Don’t Stop Believin’” on yhdysvaltalaisen rockyhtyeen Journeyn populaarikappale, joka julkaistiin alun perin singlenä heidän vuoden 1981 albumiltaan "Escape". Kappale nousi kymmenen parhaan joukkoon yhdysvaltain "Billboard" Hot 100 -listalla, Britannian singlelistalla ja Australian singlelistalla. Allmusic on kuvaillut kappaletta ”hymniksi nuorille, jotka haluavat tuntea itsensä vapaiksi”, ja luonnehtinut kappaleen alun kosketinsoitinten riffiä ”yhdeksi rockin parhaista”.


title: Don’t Stop Believin’

text: Kappaleen suosio osoitti elpymistä 2000-luvulla. Se näkyi ensin digitaalisten latausten kasvuna ja myöhemmin useissa televisiosarjoissa. Kappale kuullaan muun muassa Sopranosin viimeisessä kohtauksessa, joka on yksi televisiohistorian kuuluisimmista kohtauksista.


title: Don’t Stop Believin’

text: Suomalainen metalliyhtye Northern Kings teki kappaleesta ensimmäisen metallimusiikkisovituksen ensimmäiselle albumilleen "Reborn", joka julkaistiin lokakuussa 2007.


title: Don’t Stop Believin’

text: Vuoden 2007 albumi "Guilt by Association Vol. 1" sisältää "a cappella" -version kappaleesta ”Don't Stop Believin'” Petra Hadenin laulamana.


title: Don’t Stop Believin’

text: Räppärit Moosh ja Twist tekivät kappaleesta sovituksen singlelleen ”City Kids”.


title: Don’t Stop Believin’

text: Kappaleesta oman versionsa tekivät myös yhdysvaltalaisen televisiosarjan "Gleen" näyttelijät. Se julkaistiin ensimmäisenä singlenä sarjan soundtrack-albumilta "Glee: The Music, Volume 1". Kappale esitettiin sarjan ensimmäisessä jaksossa. Gleen kappale oli sovitus Petra Hadenin versiosta. Gleen versio kappaleesta oli ehdolla Grammy-palkinnon saajaksi parhaasta duon tai ryhmän pop-esityksestä, mutta palkinnon voitti Trainin kappale ”Hey, Soul Sister”.


title: Don’t Stop Believin’

text: Kappale julkaistiin digitaalisena latauksena 2. kesäkuuta 2009, ja se menestyi hyvin Yhdysvalloissa, Irlannissa, Iso-Britanniassa ja Australiassa, joissa se nousi viiden parhaan kappaleen joukkoon kansallisilla musiikkilistoilla. Se myi kultaa Yhdysvalloissa lokakuussa 2009 ja platinaa maaliskuussa 2011, jossa sitä myytiin yli miljoona kappaletta. Se myi platinaa Australiassa 70 000 kappaleella.


title: Don’t Stop Believin’

text: ”Don't Stop Believin'” pääsi soittolistoille Isossa-Britanniassa BBC Radio 1:ssa ja BBC Radio 2:ssa tammikuussa 2010.


title: Rauman Lukko (pesäpallo)

text: Rauman Lukko oli 2011–1017 raumalaisen pesäpalloseura Feran edustusjoukkueen nimi. Se pelaa korkeimmalla sarjatasolla, Naisten Superpesiksessä. Lukko pelaa kotiottelunsa Otanlahden pesäpallostadionilla. Feran naisten edustusjoukkue on pelannut kaudesta 2011 lähtien Rauman Lukon nimellä ja logolla, seurojen välillä solmitun sopimuksen myötä. Sopimuksesta huolimatta Superpesisjoukkue kuuluu edelleen Feran alaisuuteen. Superpesis-kaudella 2015 seura ylsi historiansa parhaaseen sijoituksen saavutettuaan SM-pronssia.


title: Rauman Lukko (pesäpallo)

text: Fera ja Rauman Lukko tekivät 6. syyskuuta 2010 yhteistyösopimuksen. Tuon sopimuksen myötä sovittiin Feran naisten Superpesis-joukkueen siirtymisestä käyttämään Lukon nimeä, logoa ja värejä otteluissaan. Muut Fera ry:n joukkueet jäivät tämän sopimuksen ulkopuolelle. Sopimuksesta huolimatta Superpesis-joukkue kuuluu edelleen Feran alaisuuteen.


title: Rauman Lukko (pesäpallo)

text: Yhteistyön taustalla oli seurojen mukaan halu saada positiivista julkisuutta molemmille seuroille. Yhteistyötä oli seurojen puheenjohtajien mukaan mietitty jo pitkään ennen sen toteuttamista.


title: Rauman Lukko (pesäpallo)

text: Vuoden tulokas:


title: Puolan meri-ilmavoimien kalusto

text: Luettelo Puolan meri-ilmavoimien kalusto sisältää Puolan merivoimien ilma-aseen lentokaluston.


title: Hervé-Maria Le Cléac’h

text: Hervé-Maria Le Cléac'h SS.CC. (11. maaliskuuta 1915 Dinéault – 14. elokuuta 2012) oli ranskalainen roomalaiskatolinen piispa. Hänet vihittiin papiksi 18. joulukuuta 1943 ja nimitettiin Taiohaen piispaksi 1. maaliskuuta 1973. Piispaksi vihkiminen seurasi 24. kesäkuuta. Pääkonsekraattorina toimi Michel-Gaspard Coppenrath, jota avustivat Pierre-Paul-Émile Martin ja Laurent Fuahea.


title: Hervé-Maria Le Cléac’h

text: Le Cléac'h'n johtama hiippakunta vaihtoi 31. toukokuuta 1974 nimensä muotoon Taiohae o Tefenuaenata. Piispa erosi 31. toukokuuta 1986.


title: Moa Hjelmer

text: Moa Hjelmer (s. 19. kesäkuuta 1990 Tukholma) on ruotsalainen pikajuoksija, joka edustaa Spårvägens FK -seuraa.


title: Moa Hjelmer

text: Hjelmer jäi 200 metrillä välieriin alle 18-vuotiaiden MM-kilpailuissa 2007 juostuaan ajan 24,80 sekuntia. Alle 20-vuotiaiden MM-kilpailuissa 2008 hän jäi 400 metrillä välieriin ajalla 54,12. Alle 20-vuotiaiden EM-kilpailuissa 2009 Hjelmer juoksi pronssille 400 metrillä ajalla 54,01 ja alle 23-vuotiaiden EM-kilpailuissa 2011 hopealle 200 metrillä ajalla 23,24. Daegun MM-kilpailuissa 2011 Hjelmer pääsi välieriin 400 metrillä ja jäi alkueriin 200 metrillä.


title: Moa Hjelmer

text: Istanbulin sisäratojen MM-kilpailuissa 2012 hän karsiutui 400 metrin välierissä Ruotsin ennätysajalla 52,29. Helsingin EM-kilpailuissa 2012 Hjelmer voitti kultaa uudella Ruotsin ennätyksellä 51,13 sekuntia. Lontoon olympialaisissa 2012 hän karsiutui 400 metrin alkuerissä. Göteborgin EM-hallikilpailuissa 2013 hän sijoittui pronssille 400 metrin juoksussa Pohjoismaiden ennätystuloksella 52,04 s. Moskovan MM-kilpailuissa 2013 hän karsiutui 200 ja 400 metrin alkuerissä.


title: Moa Hjelmer

text: 200 metrin juoksussa Hjelmerin ennätys on 23,19 sekuntia, jonka hän juoksi Oslossa 13. kesäkuuta 2013..


title: Ernesto Togni

text: Ernesto Togni (s. 6. lokakuuta 1926 Brione Verzasca) on sveitsiläinen roomalaiskatolinen piispa. Hänet vihki papiksi Luganon hiippakuntaan Angelo Giuseppe Jelmini 7. toukokuuta 1950. Togni sai 15. heinäkuuta 1978 nimityksen Luganon piispaksi, ja piispaksi vihkiminen seurasi 17. syyskuuta. Pääkonsekraattorina toimi Ambrogio Marchioni, jota avustivat Pierre Mamie ja Giuseppe Martinoli.


title: Ernesto Togni

text: Togni erosi tehtävistään 21. kesäkuuta 1985.


title: Giuseppe Germano Bernardini

text: Giuseppe Germano Bernardini (s. 27. syyskuuta 1928) on italialaissyntyinen Turkissa toiminut arkkipiispa. Hän kuuluu kapusiineihin. Hänet vihittiin papiksi 21. maaliskuuta 1953 ja nimitettiin Trabzonin missio sui iuriksen johtoon 19. joulukuuta 1966. Bernardini sai nimityksen Izmirin arkkipiispaksi 22. tammikuuta 1983. Piispaksi vihkiminen seurasi 9. huhtikuuta. Pääkonsekraattorina toimi Bruno Foresti, jota avustivat Felix Alaba Adeosin Job ja Sergio Adolfo Govi. Bernardini jäi eläkkeelle 11. lokakuuta 2004.


title: Belgian Grand Prix 2011

text: Belgian Grand Prix 2011 (virallisesti 2011 Formula 1 Shell Belgian Grand Prix) oli Formula 1 -kauden 2011 12. osakilpailu, joka ajettiin 28. elokuuta Circuit de Spa-Francorchamps'n moottoriradalla Belgiassa.


title: Belgian Grand Prix 2011

text: Kilpailun voitti paalupaikalta lähtenyt Red Bull -tallin Sebastian Vettel. Toiseksi ajoi hänen tallikaverinsa, Mark Webber.


title: Dalsbruks Dragspelsklubb

text: Dalsbruks Dragspelsklubb on suomalainen harmonikkayhtye, joka perustettiin vuonna 1976. Tällä hetkellä kerholla on 23 aktiivisia muusikkoja.


title: Dawson (yhtye)

text:
Dawson on suomalainen hard rock -yhtye, joka teki yhden albumin Hi-Hat -levymerkille.
__notoc__


title: Daydreamers

text: Daydreamers on suomalainen instrumentaaliyhtye, joka teki yhden albumin Finnlevy-levymerkille. Levyllä soitti yhtenä muusikkona Janne Louhivuori.


title: Pocillopora

text:
Pocillopora on kivikorallien suku, johon kuuluu noin 23 lajia. Niille on tyypillistä nystermien peittämä pintarakenne. Niinpä akvaariokaupassa niitä kutsutaan usein kukkakaalikoralleiksi. Niitä pidetään melko aggressiivisina koralleina, jotka helposti limoittavat ja tuhoavat lähellään kasvavat korallit.
Kansainvälinen luonnonsuojeluliitto IUCN on luokitellut useimmat "Pocillopora"-lajit elinvoimaisiksi. "Pocillopora fungiformis" on erittäin uhanalainen, "Pocillopora ankeli , Pocillopora danae, Pocillopora elegans, Pocillopora indiania" ja "Pocillopora inflata" vaarantuneita ja "Pocillopora eydouxi" silmälläpidettävä.


title: Freddie Wong

text: Freddie Wong (s. 1985/86), on yhdysvaltalainen elokuvantekijä, muusikko, visuaalisten efektien tekijä ja videopelien pelaaja. Hän omistaa kaksi YouTube-kanavaa, jotka ovat RocketJump (jolla on yli 7 000 000 tilaajaa) ja Brandon JLa. Hän on youtubettaja Jimmy Wongin isoveli. Hän tekee videoita ystävänsä Brandon Laatsin kanssa.


title: Freddie Wong

text: Wong valmistui Lakesiden koulusta, jonka jälkeen hän haki ja valmistui Etelä-Kalifornian yliopistosta.


title: Freddie Wong

text: Wong kilpaili "World Series of Video Games" -tapahtumassa heinäkuussa 2007. Hän voitti ensimmäisen palkinnon Guitar Hero 2 -kilpailussa, kun soitti Freezpopin "Less Talk, More Rokk".


title: Dominicones

text: Dominicones (1967–1973) oli helsinkiläisen Käpylän seurakunnan nuorten lauluyhtye, joka teki yhden single-levyn Kirkon nuoriso -levymerkille, yhden LP:n Nuorten keskus -levymerkille ja esiintyi n. 150 kertaa, muun muassa Kaustisen kansanmusiikkifestivaaleilla 1972.


title: Dominicones

text: Yhtye toimi kahdessa kokoonpanossa. Ensimmäinen (1967–1969) oli Jukka Linkoheimo - Kare Ojaniemi - Antti Koski - Seppo Siirala. Tällä joukolla tehtiin single 'Tiellä ken vaeltaa' / 'Ilman sua' (KN-1) Yleisradion Liisankadun-studiolla Helsingissä tammikuussa 1969. Äänittäjänä oli Kari Tamminen. Toinen kokoonpano (1970–1973) oli Jukka Linkoheimo - Kare Ojaniemi - Tiina Haartti - Kaisla Ojaniemi. Tämä joukko teki LP:n "Ihminen" (NKLP-1) Finnvoxin A-studiolla Helsingissä keväällä 1973. Avustavina muusikoina levyllä soittavat Kari Chydenius (sähkökitara), Seppo Siirala (akustinen kitara), Matti Niiranen (piano) ja Antti Simolin (bongot). Äänittäjänä oli Jouko Ahera.


title: Dominicones

text: Dominiconesin 'tavaramerkki' oli neliääniset laulusovitukset aikana, jolloin se ei ollut kovin yleistä. Harjoituksia oli kahdesti viikossa.


title: Dominicones

text: Kummankin kokoonpanon sovittaja ja johtaja oli Kare Ojaniemi.


title: Easy (suomalainen yhtye)

text: Easy on suomalainen lauluyhtye, joka teki yhden albumin Scandia-levymerkille.


title: Konolfingen

text: Konolfingen on kunta Sveitsissä, Bernin kantonissa. Kunnassa on runsaat 5 000 asukasta.


title: Konolfingen

text: Konolfingen sijaitsee Bernistä vajaat 20 kilometriä kaakkoon.


title: Konolfingen

text: SBB:n rautatie Bernistä itään kohti Luzernia ja BLS:n rautatie Burgdorfista Thuniin risteävät Konolfingenin asemalla.


title: Konolfingen

text: Nestléllä on Konolfingenissä tutkimuskeskus ja tuotantolaitoksia, jotka työllistivät vuonna 2011 yhteensä 770 henkilöä.


title: Konolfingen

text: Toiminnan juuret ovat Berneralpen Milchgesellschaft -yhtiössä, jonka César Ritz perusti vuonna 1892 ja joka vuonna 1971 siirtyi Nestlén omistukseen.


title: Konolfingen

text: Kirjailija Friedrich Dürrenmatt syntyi Konolfingenissä.


title: Endless Wire

text: Endless Wire on englantilaisen rockyhtye The Whon yhdestoista studioalbumi, joka ilmestyi Britanniassa 30. lokakuuta 2006 Polydor Recordsin julkaisemana ja Yhdysvalloissa seuraavana päivänä Universal Republicin julkaisemana. Se on The Whon ensimmäinen uutta materiaalia sisältävä studioalbumi vuonna 1982 ilmestyneen "It’s Hardin" jälkeen. "Endless Wire" sijoittui ensimmäisellä viikollaan seitsemänneksi Billboardin albumilistalla ja yhdeksänneksi Britannian albumilistalla.


title: Endless Wire

text: Kaikki kappaleet kirjoittanut; Pete Townshend ellei toisin mainita.


title: Akrobatiavoimistelu

text: Akrobatiavoimistelu on voimisteluun kuuluva kilpalaji. Akrobatiavoimistelu kehittää muun muassa lihaskuntoa, kestävyyttä, liikkuvuutta ja koordinatiokykyä. Lajilla on yhteisiä piirteitä telinevoimistelun ja myös jonkun verran cheerleadingin ja team gymin kanssa.


title: Akrobatiavoimistelu

text: Akrobatiavoimistelun kilpailuohjelmat esitetään ryhmässä tai parin kanssa jossain seuraavista kokoonpanoista:Kilpailuohjelmat koostuvat näyttävistä balance ja dynamic eli heitto- ja nostoohjelmista. Ohjelmiin sisältyy pari- tai ryhmäliikkeistä, yksilöliikkeistä ja koreografiaosista. Toinen parista on "base" ja toinen "top". Base on yleensä isompikokoisempi kuin top. Parissa voimistelijat voivat olla periaatteessa myös samankokoisia, mutta tällöin he tarvitsevat harjoitusta koordinaatiokyvyssä, mutta myös lihasvoimassa.. Pariliikkeissä base nostaa tai heittää topia. Baselta vaaditaan voimaa nostella topia. Heitot voivat olla hyvinkin haastavia ja näyttäviä. Ryhmissä voidaan tehdä ryhmäliikkeitä isommalla kokoonpanolla ja niistä voi tulla moniulotteisempia. Triossa on periaatteessa kaksi basea ja yksi top. Ohjelma (tai ohjelmat) esitetään musiikin tahtiin 12 m × 12 m jousikanveesilla. Ohjelman maksimipituus on 2 min 30 sek. Musiikissa saa olla sanat, mutta niiden tulee olla soveltuvat lapsille.


title: Akrobatiavoimistelu

text: Jokaisessa sarjassa on omat vaatimuksensa, mitä liikkeitä ohjelmassa tulee olla. Pakollisten liikkeiden listalta voi valita haluamansa liikkeet. Esimerkiksi pari/ryhmäliikkeet voi valita listasta, jossa on tarjottu liikkeitä kolmessa vaikeustasossa, mutta ohjelmassa tulee olla tietty määrä pari/ryhmä- sekä yksilöliikkeitä. Tuomarit arvioivat kilpailusuorituksen kategorioissa vaikeus, suorituspuhtaus ja taiteellisuus.


title: Akrobatiavoimistelu

text: Suomessa akrobatiavoimistelu on yksi seitsemästä Suomen Voimisteluliiton kilpalajista. Akrobatiavoimistelu ei ole kovin tunnettua Suomessa, mutta harrastajia tulee koko ajan huimasti lisää. Suomessa valmennetaan akrobatiavoimistelua jo monessa seurassa. Suomessa kilpaillaan kansallisissa luokkasarjoissa 1, 2 ja 3, sekä Age group 11–16, Juniorit 12–19 ja seniorit (yli 15) sarjoissa.


Akrobatiavoimistelu


title: Miki Fujimura

text: Miki Fujimura ( "Fujimura Miki"; s. 15. tammikuuta 1956 Setagaya, Tokio) on entinen japanilainen laulaja. Fujimura esiintyi Ran Iton ja Yoshiko Tanakan kanssa Candies-yhtyeessä 1970-luvulla.


title: Randy Edwini-Bonsu

text: Randy Edwini-Bonsu (s. 20. huhtikuuta 1990 Kumasi, Ghana) on kanadalainen jalkapalloilija, pelipaikaltaan hyökkääjä. Hän edustaa Saksan 2. Bundesliigassa pelaavaa Eintracht Braunschweigia.


title: Randy Edwini-Bonsu

text: Syyskuun 2011 kolmessa Ykkösen ottelussa Edwini-Bonsu teki AC Oululle 8 maalia (hattutemput FC Espoota ja OPS:aa vastaan) jonka myötä hänet valittiin Ykkösen syyskuun pelaajaksi .


title: Stop-Loss

text: Stop-Loss (televisioesityksessä käytetty nimeä "Stop-Loss – Kutsu taisteluun") on vuonna 2008 ensi-iltansa saanut yhdysvaltalainen draamaelokuva, jonka on ohjannut Kimberly Peirce ja jonka pääosia näyttelevät Ryan Phillippe, Channing Tatum, Abbie Cornish ja Joseph Gordon-Levitt. Elokuvan tuottivat Paramount Pictures ja MTV Films.


title: Stop-Loss

text: Menestynyt kersantti Brandon King (Ryan Phillippe) palaa joukkoineen Irakin sodasta pieneen kotikyläänsä Texasissa. Perheen tuki takanaan ja yhdessä parhaan ystävänsä Steve Shriverin kanssa, joka palveli hänen kanssaan Irakissa, Brandon yrittää jatkaa elämäänsä, jonka jätti jälkeensä. Yhdessä muiden sota-ajan kaverusten kanssa Brandon ja Steve yrittävät tehdä paluuta siviilielämään. Sitten, vastoin Brandonin tahtoa, armeija värvää hänet takaisin sotaan. Hän ei suostu pakkovärvättäväksi, vaan lähtee pakomatkalle parhaan ystävänsä vaimo mukanaan.


title: Stop-Loss

text: Elokuva sai yleisesti ottaen myönteisiä arvioita kriitikoilta: syyskuussa 2011 Rotten Tomatoes -verkkosivusto, joka seuraa laajaa valikoimaa eri kriitikoiden arvosteluja, on tilastoinut elokuvan saaman pistekeskiarvon tasolle 6,3/10 siten, että 65 % kaikkiaan 139:stä listatusta arvostelusta on pitänyt elokuvasta. Metacritic ilmoittaa elokuvalle pisteet 61/100 perustuen 35 arvosteluun.


title: Stop-Loss

text: James Berardinelli kuvailee elokuvan olevan jälleen yksi "saarnallinen elokuva Irakin sodasta" ja kuvailee sitä "yksinkertaiseksi ja mielenkiinnottomaksi", eikä pidä elokuvaa sen tehokkaampana kuin muidenkaan (mukaan lukien Robert Redford, Brian De Palma, Gavin Hood ja Paul Haggis) elokuvia. Hänen mukaansa elokuvan peruslähtökohta on, että "sota on helvettiä, Yhdysvaltain hallitus on petollinen ja sotilaat ovat kärsineet peruuttamattomasti."


title: Stop-Loss

text: Peter Travers toteaa arvostelussaan, että useat elokuvat Irakin sodasta ovat flopanneet viime vuosina (tappiota ovat tuottaneet muun muassa "Lions for Lambs", "Rendition – poikkeuksellinen luovutus", "Redacted", "Grace Is Gone" ja "In the Valley of Elah"), mutta toteaa Stopp Lossin voivan muuttaa tilanteen.


title: Stop-Loss

text: Huolimatta posiitivisista arvosteluita elokuva oli taloudellinen floppi. Elokuvan avausviikonloppuna sitä esitettiin 1 291 elokuvateatterissa tuottaen vain 4,5 miljoonaa yhdysvaltain dollaria Yhdysvalloissa ja Kanadassa ollen kahdeksanneksi suosituin elokuva.


title: Stop-Loss

text: 17. kesäkuuta 2008 mennessä se on tuottanut yhteensä 10,9 miljoonaa yhdysvaltain dollaria Yhdysvalloissa ja Kanadassa ja 16 000 dollaria muilla alueilla. Elokuvan arvioitu budjetti oli 25 miljoonaa dollaria ja se tuotti yhteensä vain 11 miljoonaa dollaria, eli alle puolet sen budjetista.


title: Spider-Man: Edge of Time

text: Spider-Man: Edge of Time on Beenoxin kehittämä ja Activisionin lokakuussa 2011 julkaisema Hämähäkkimieheen perustuva toimintaseikkailu- ja tasohyppelypeli.


title: Spider-Man: Edge of Time

text: Pelissä esiintyy tuttuja henkilöitä, kuten Mary Jane Watson ja Musta kissa. Yksi pelin vastustajista on Anti-Venom.


title: Spider-Man: Edge of Time

text: Pelaaminen on samankaltaista kuin "issa". Pelissä ohjataan The Amazing Spider-Mania ja Hämähäkkimies 2099:ää. The Amazing Spider-Manilla voi pelata 2099-universumissa ja Hämähäkkimies 2099:llä The Amazing -universumissa. The Amazing -universumin hämis voi vaikuttaa tulevaisuuteen: esimerkiksi jos Hämähäkkimies tuhoaa robotin omassa ajassaan, sitä ei tulla näkemään 2099-universumissa.


title: Spider-Man: Edge of Time

text: Hämähäkkimies on kuolemaisillaan. Hämähäkkimiehen ja Hämähäkkimies 2099:n on estettävä Peter Parkerin ennenaikainen kuolema. Heidän täytyy etsiä tulevaisuudesta henkilö, nimeltä Walker Sloan.


title: Tahir Emra

text: Tahir Emra (s. 10. maaliskuuta 1938 Đakovica) on kosovolainen taidemaalari. Hän opiskeli taidekoulussa Pećissa ja Figuratiivisen taiteen akatemiassa Belgradissa, josta valmistui vuonna 1966 opiskeltuaan professori Nedelko Gvozdenovićin johdolla. Emra oli vuonna 1974 mukana perustamassa Kosovon Figuratiivisen taiteen akatemiaa ja opetti siellä vuosien ajan. Hän kuuluu nykyisin Kosovon tiede- ja taideakatemiaan.


title: Tahir Emra

text: Emra oli nykytaiteen pioneeri Kosovossa 1960-luvulla. Hänen chiaroscuro-tekniikkaa hyödyntäviä abstrakteja teoksiaan esitettiin eri puolilla Jugoslaviaa varsinkin 1970–1980-luvuilla.


title: Rauf Dhomi

text: Rauf Dhomi (s. 4. joulukuuta 1945 Đakovica, Jugoslavia) on kosovolainen säveltäjä ja kapellimestari. Hän kävi koulua Prizrenissä ja opiskeli sen jälkeen sävellystä ja orkesterinjohtoa Sarajevossa. Hän on ollut Kosovon tiede- ja taideakatemian jäsen vuodesta 1992. Vuonna 1992 hän myös perusti mieskuoron "Kori i Burrave".


title: Rauf Dhomi

text: Dhomin tuotannon joukossa on oopperoita, kirkkomusiikkia, kantaatteja ja runsaasti sinfonista musiikkia. Dhomi on tehnyt musiikkia myös elokuviin. Sävellystyönsä ohessa hän on opettanut Prištinan yliopiston taiteiden tiedekunnassa.


title: Kutsuntalakko

text: Kutsuntalakko oli 1902–1904 Suomen suuriruhtinaskunnassa järjestetty laajalle levinnyt kieltäytyminen asevelvollisuuskutsunnasta, jossa arvalla valittiin ne, jotka olisivat joutuneet kolmen vuoden asepalvelukseen Suomessa. Muiden tuli palvella reservin sotilaina 45, 30 ja 15 vuorokautta peräkkäisinä kesinä.


title: Kutsuntalakko

text: Ajatus kutsuntalakosta perustui riitaan Suomen suuriruhtinaskunnan autonomiasta ja Venäjän yleisestä asevelvollisuudesta. Suomalaisen näkemyksen mukaan suomalaisten sotilaiden olisi tullut puolustaa vain Suomen suuriruhtinaskuntaa, kun taas venäläisten näkemyksen mukaan asevelvollisuuden olisi tullut laajeta suomalaistenkin osalta koskemaan koko Venäjän keisarikuntaa.


title: Kutsuntalakko

text: Siitä, että suomalaiset kieltäytyivät kutsuntalakoin asevelvollisuuden suorittamisesta, seurasi, että suomalaisten asevelvollisuus korvattiin Suomen suuriruhtinaskunnan rahamaksuin Venäjän keisarikunnan yleiseen budjettiin sotilasmiljoonin.


title: Kutsuntalakko

text: Muistoksi kutsuntalakkolaisuudesta 1902–1904 on vuosien 1902-1904 kutsuntalakkolaisten muistomitali. Yksi mitalin saajista on Carl Gustaf Emil Mannerheim, joka tuona aikana palveli ammattiupseerina Venäjän keisarikunnan armeijassa.


title: Kutsuntalakko

text: Ensimmäisessä maailmansodassa palveli suomalaiseen aatelistoon kuuluvien upseerien lisäksi suomalaisina vapaaehtoisina noin tuhat henkeä. Se oli runsas puolet siitä määrästä, joka meni jääkäriliikkeen osana Saksaan palvelukseen taistelemaan Venäjän keisarikuntaa vastaan.


title: Kutsuntalakko

text: Kutsuntalakolle tehtiin myöhemmin oma kunniamerkkinsä, jollainen on säilynyt marsalkka Mannerheimin kunniamerkkikokoelmassa hänen kotimuseossaan.


title: Hurrikaani Irene

text: Hurrikaani Irene oli Pohjois-Atlantilla riehunut trooppinen hirmumyrsky, joka aiheutti vaaraa Karibian itäosassa ja Yhdysvalloissa, missä evakuoitiin miljoonia ihmisiä. Se oli vuoden 2011 ensimmäinen hurrikaani ja yhdeksäs nimetty myrsky Atlantilla. Voimakkaimmillaan hurrikaani Irene oli viisiportaisella Saffirin-Simpsonin hurrikaaniasteikolla 3. luokan hurrikaani.


title: Hurrikaani Irene

text: Irene surmasi Puerto Ricosta Connecticutiin ulottuvalla alueella ainakin 18 ihmistä. Virginiassa ja Pohjois-Carolinassa surmansa sai ainakin kymmenen ihmistä.


title: Hurrikaani Irene

text: Kuuropilvien ryväs alkoi järjestäytyä trooppiselle myrskylle tyypilliseen muotoon, ja myrsky nimettiin Ireneksi 28. elokuuta, kun se oli Pienten Antillien itäpuolella. Se liikkui Puerto Ricon yli ja jatkoi kohti Bahamaa 22. elokuuta aamulla. Sen kovimmat keskituulet olivat 34 m/s ja ilmanpaine keskuksessa 987 hPa. Seuraavana aamuna (23.8.) Irene voimistui 2. luokan hurrikaaniksi, kun sen tuulet puhalsivat lähes 45 m/s. Irenen sade- ja pilvijärjestelmän halkaisija oli yli 650 km. Satelliittikuvista ei vieläkään voinut erottaa pilvetöntä myrskyn silmää.


title: Hurrikaani Irene

text: Irene voimistui 3. luokan hurrikaaniksi 24. elokuuta aamulla juuri ennen kuin se iski Bahamalle. Tällöin sen silmä erottui satelliittikuvista hyvin. Korkein keskituuli oli 51 m/s. Hurrikaanikeskus varoitti voimakkaasta myrskyvuoksesta: merenpinta voisi nousta yli kolme metriä yli normaalitason. Se ehti laantua takaisin 1. luokan hurrikaaniksi ennen kuin se rantautui Pohjois-Carolinaan aikaisin lauantaiaamuna 27. elokuuta. 28. elokuuta myrsky rantautui uudelleen New Jerseyyn.


title: Hurrikaani Irene

text: Yhdysvaltain itärannikolta ainakin 2,3 miljoonaa ihmistä määrättiin evakkoon. Arvioitiin, että myrsky vaikuttaa 65 miljoonan ihmisen elämään itärannikolla.


title: Hurrikaani Irene

text: Aineellisten tuhojen summaksi arvioitiin seitsemän miljardia dollaria eli 4,8 miljardia euroa. Myrsky kaatoi puita teille, rautateille ja sähkölinjoille. Miljoonia ihmisiä oli ilman sähköä.


title: Hurrikaani Irene

text: Irenen vuoksi Yhdysvalloissa peruttiin yli 9 000 lentoa. Myös itärannikon junaliikenne pysäytettiin. Finnair peruutti kaikki lentonsa New Yorkista Helsinkiin ja Helsingistä New Yorkiin. New Yorkin metro suljettiin, ja se avattiin aikaisintaan maanantaina. Tuhot New Yorkissa jäivät pelättyä pienemmiksi.


title: Hurrikaani Irene

text: Floridassa havaittiin tuulten aiheuttamia lähes nelimetrisiä aaltoja. Kovan aallokon takia ainakin kahdeksan ihmistä loukkaantui - yksi heistä vakavasti - Boynton Inletissä. Irenen takia menehtyi kaksi lainelautailijaa, lukionopettaja ja turisti.


title: Hurrikaani Irene

text: Kanadaan saapuessaan Irene oli jo muuttunut tavalliseksi keskileveysasteiden matalapaineeksi. Silti se katkoi puita ja aiheutti sähkökatkoja ja lentoja peruttiin.


title: Vallinojan rautatieasema

text: Vallinojan rautatieasema on suunnitteilla oleva juna-asema Vallinojan kaupunginosassa Vantaalla. Se tulisi Korson ja Savion välille. Keravan kaupunkiradan töiden yhteydessä vuonna 2003 neljäs raide toteutettiin siten, että uuden aseman saarilaituri voidaan rakentaa ilman puuttumista raiteiden linjaukseen. Tämän mahdollistavat aseman kohdalle rakennettu alikulku ja raiteiden 3-4 väliin jätetty tila, johon laituri, portaat ja hissi voidaan rakentaa.


title: Vallinojan rautatieasema

text: Radan itäpuoli asemavarauksen kohdalla on Vantaan osalta valmiiksi rakennettua, mutta alueen pientalovaltaisuudesta johtuen asukasmäärä ei ole riittävä raskaan raideliikenteen asemalle. Aseman toteuttaminen riippuu siitä, kuinka paljon uutta rakentamisoikeutta kaavoitetaan radan länsipuolelle ja millä aikataululla alue toteutetaan. Suunnitellun Vallinojan uuden asuinalueen rakentamisella ei Vantaan kaupungin mukaan ole kiirettä. Keravan puolella radan itäpuolelle ei näillä näkymin toteuteta asutusta. Keravan kaupunki on päättänyt panostaa alueen kehittämiseen merkittäväksi logistiikkakeskukseksi.


title: Yhdystie 2440

text: Yhdystie 2440, jota kutsutaan yleisesti myös Kokemäenjoen pohjoispuolen vanhaksi tieksi, on Satakunnassa kulkeva yhdystie. Se alkaa Ulvilan Kirkonseudulta Valtatie 11:n risteyksestä ja kulkee Kokemäenjoen pohjoispuolta Nakkilan ja Harjavallan kautta Kokemäelle. Tie on yhdystieksi melko pitkä, sillä sen pituus on 35 kilometriä, josta noin puolet taajama-alueella. Yhdystie 2440 tunnetaan eri kuntien alueella useilla nimillä. Ulvilassa se on Kirkkotie ja Ravanintie, Nakkilassa Anolantie ja Viikkalantie, Harjavallassa Pohjoisrannantie sekä Kokemäellä Kuurolantie.


title: Yhdystie 2440

text: Tie kulkee ikivanhan Kokemäenjoen kulttuuri- ja viljelysmaiseman halki. Sen varrella tai välittömässä läheisyydessä sijaitsee useita merkittäviä kulttuurihistoriallisia kohteita, kuten Ulvilan keskiaikainen kirkko ja Saaren kartano, Liikistön muinaismuistoalue, Ravanin kasarmi, Anolan kartano, Satalinnan sairaala, Harjavallan voimalaitos ja Lammaistenlahden kulttuurimaisema sekä Vuolteen kartano. Luontokohteita yhdystie 2440:n tuntumassa edustavat muun muassa Ruskilan- ja Arantilankosket sekä Paratiisin luontopolku Lammaistenlahdella.


title: Yhdystie 2440

text: Yhdystie 2440 alkaa Ulvilan kirkonseudun pohjoispuolelta Valtatie 11:n risteyksestä, josta lähtee myös Harjunpäähän vievä yhdystie 2553. Ulvilan kirkolta tie jatkuu kohti Vanhankylän kaupunginosaa, jossa siitä risteävät Ulvilan keskustaajamaan Friitalaan johtava Siltatie eli yhdystie 2442 sekä Kaasmarkkuun kulkeva tie. Vanhakylästä tie jatkuu kohti Ravanin kylää, jonka jälkeen se saapuu Nakkilan kunnan puolella sijaitsevaan Anolan kylään. Anolan kartanon kohdalta risteää toinen Ulvilan Kaasmarkkuun johtava maantie.


title: Yhdystie 2440

text: Anolan laajan peltoaukean ohitettuaan yhdystie 2440 tulee Nakkilan keskustaajaman kohdalla joen pohjoispuolella sijaitsevaan Viikkalaan, josta johtaa Ulvilan tapaan Siltatie-niminen katu eli yhdystie 2170 joen eteläpuolelle. Viikkalasta tie jatkaa kohti Harjavaltaa ja Pirilän aluetta, jossa sijaitsee muun muassa Satalinnan sairaala. Runsaan kilometrin päässä puolestaan ovat Harjavallan voimalaitos ja entinen Lammaistenkoski. Pirkkalan kaupunginosan jälkeen tie saapuu Suomenkylään ja Vinnariin, jossa siitä risteävät Kullaalle johtava yhdystie 2460 ja Harjavallan keskustaan vievä yhdystie 2461, joka Ulvilan ja Nakkilan tavoin tunnetaan Siltatienä.


title: Yhdystie 2440

text: Vinnarista tie jatkuu kohti Kokemäkeä, kulkien koko matkan Kokemäenjoen rantaan asti ulottuvan laajan peltoaukean halki. Harjavallan ja Kokemäen puolivälissä sijaitsee Kuurolan kylä, jonka jälkeen tulevat vielä Köömilän ja Pelholan kylät sekä peltoaukean laidalla nousevalle Orjapaaden kalliolle vievä Porolanmaantie, ennen kuin tie saapuu päätepisteeseensä Kokemäen Vuolteeseen, joka sijaitsee aivan kaupungin keskustaajaman Tulkkilan tuntumassa. Vuolteessa siitä risteää Kauvatsalle johtava yhdystie 2470.


title: Yhdystie 2440

text: Yhdystie 2440:n alkupää Ulvilan kirkolta Ravaniin on alun perin ollut osa keskiaikaista Huovintietä. Joen ylitys tapahtui Ravanin ja Haistilan väliä kulkeneella lautalla. Haistilan lauttarannasta Huovintie jatkoi joen eteläpuolella kohti Harjavallan Torttilan kylää.


title: Yhdystie 2440

text: Tien osuus Ulvilan Vanhakylästa valtatielle 11 on osa vuonna 2010 perustetun Pohjanlahden rantatien matkailutien reittiä. Pohjanmaan rantatie historiallisena tienä oli myöhäiskeskiajalla perustettu Turun ja Tukholman välinen maantie sekä myöhempi postireitti. Se kulki Kokemäenjoen eteläpuolta Nakkilasta Ulvilan Friitalaan, jossa tapahtui joen ylitys Vanhakylän puolelle. Matkailutien reitti noudattelee historiallisen tien reittiä osittain, mutta kulkee osittain muita, uudempia tai suurempia teitä.


title: Yhdystie 2440

text: Yhdystie 2440:n kautta ajetaan 9–10 päivittäistä Porin ja Kokemäen välistä linja-autovuoroa, joita liikennöi Porin kaupungin omistama Porin Linjat. Bussilinjan numero on 70. Taajama-alueilla yhdystien rinnalla kulkee myös kevyen liikenteen väylä, jollainen yhdistää lisäksi Harjavallan ja Nakkilan.


title: Yhdystie 2440

text: Kokemäenjoen ylittäminen on mahdollista viiden sillan kautta; Friitalan silta Ulvilassa, Arantilan silta Nakkilassa, Harjavallan voimalaitoksen patosilta sekä Harjavallan silta Harjavallassa ja Vuolteen silta Kokemäellä. Joen eteläpuolella kulkee pohjoispuolen tavoin maantie. Sen muodostavat Ulvilan ja Nakkilan välinen Haistilantie/Porintie, Nakkilan ja Harjavallan välinen yhdystie 2453 sekä Harjavallan ja Kokemäen välinen yhdystie 2463.


title: Irene (täsmennyssivu)

text: Irene voi tarkoittaa seuraavia:


title: Monty Python – Elämän tarkoitus

text: Monty Python – Elämän tarkoitus () on vuonna 1983 ensi-iltansa saanut brittiläisen Monty Python -komediaryhmän tekemä episodielokuva elämän tarkoituksesta ja ihmisen eri elämänvaiheista. "Elämän tarkoitus" on ryhmän viimeinen elokuva. Elokuvan on ohjannut Terry Jones.


title: Monty Python – Elämän tarkoitus

text: Elokuvassa Monty Python palaa televisio-ohjelmiensa formaattiin: se koostuu sketseistä, surrealistisista piirrosjaksoista ja keskeytyksistä. Elokuvan alussa nähdään Python-ryhmään kuuluvan Terry Gilliamin ohjaama 17-minuuttinen itsenäinen lyhytelokuva "The Crimson Permanent Assurance".


title: Monty Python – Elämän tarkoitus

text: Yorkshireen sijoittuvassa jaksossa köyhän katolisen perheen isä huokailee, kun lapsia syntyy enemmän kuin hän voi elättää. Kohtauksen päättävä laulu ”Every Sperm Is Sacred” oli Bafta-ehdokkaana. Cannesin elokuvajuhlilla elokuva sai Juryn erikoispalkinnon. Muut elokuvan laulut ovat ”The Accountancy Shanty”, ”Galaxy Song”, ”Christmas in Heaven”, ”The Penis Song" sekä alkutekstien aikana soiva ”The Meaning of Life”. Kaikki laulut sisältyvät myöhemmin julkaistuun musiikkialbumiin "Monty Python Sings".


title: Monty Python – Elämän tarkoitus

text: Suomessa aikalaiskritiikki oli melko nihkeää. Kymmenestä suomalaisesta ensi-iltakriitikosta yksi antoi "Elämän tarkoitukselle" kolme tähteä, kuusi kaksi tähteä ja yksi yhden tähden, keskiarvona 1,6 tähteä neljästä.


title: Dodë Gjergji

text: Dodë Gjergji (s. 16. tammikuuta 1963) on kosovolainen roomalaiskatolinen piispa. Hänet vihittiin papiksi Skopje-Prizrenin hiippakuntaan 15. elokuuta 1989 ja nimitettiin Albanian Sapën apostoliseksi hallitsijaksi 5. helmikuuta 2000. Gjergji sai 23. marraskuuta 2005 nimityksen Sapën hiippakunnan ensimmäiseksi piispaksi sitten 1940-luvun. Piispaksi vihkiminen seurasi 5. tammikuuta 2006. Pääkonsekraattorina toimi John Bulaitis, jota avustivat Angelo Massafra ja Marko Sopi.


title: Dodë Gjergji

text: 12. joulukuuta 2006 Gjergjin seuraajaksi Sapën hiippakunnassa nimitettiin Lucjan Avgustini, kun Gjergji itse siirtyi Kosovon Prizrenin apostoliseksi hallitsijaksi.


title: Soslan Andijev

text: Soslan Petrovitš Andijev (, 21. huhtikuuta 1952 Dzaudžikau, Pohjois-Ossetian ASNT – marraskuu 2018 Moskova, Venäjä) oli Neuvostoliittoa edustanut vapaapainija, olympiavoittaja, maailman- ja euroopanmestari.


title: Soslan Andijev

text: Raskaimmissa painoluokissa kilpaillut Andijev voitti painijanurallaan vapaapainissa olympiakultaa Montréalissa 1976 ja Moskovassa 1980. Lisäksi hän voitti neljä maailmanmestaruutta, yhden MM-hopean ja kolme Euroopan mestaruutta.


title: Soslan Andijev

text: Vuonna 2006 Andijev nimettiin kansainväliseen painin hall of fameen.


title: Soslan Andijev

text: Andijev kuoli Moskovassa 66-vuotiaana. Hänen kuolemastaan uutisoitiin 22. marraskuuta 2018.


title: Intramuskulaarinen

text: Intramuskulaarinen lääkkeen antotapa on pistos eli injektio lihakseen. Monet rokotteet annetaan intramuskulaarisesti.


title: Intramuskulaarinen

text: Usein käytettyjä injektiokohtia ovat hartian ojentajalihas ja pakaralihasten yläneljännes. Atropiinipistos annetaan tavallisesti ojentaviin reisilihaksiin, reiden etupuolelle. Insuliini voidaan antaa joko lihakseen taikka vatsanpeitteeseen, jolloin on kyseessä subkutaaninen injektio.


title: Intramuskulaarinen

text: Depot-tyyppisiä neurolepteja voidaan injisoida niitäkin lihakseen, tavallisimmin pakaraan. Uusi ruiskutus on tarpeen n. 3 viikon välein, käytettävän antipsykootin vahvuudesta sekä tyypistä riippuen. Injektoitavalla lääkemuodolla pyritään varmistamaan lääkkeen käytön säännöllisyys skitsofrenian hoidossa.


title: Vladimir Jumin

text: Vladimir Sergejevitš Jumin (, 18. joulukuuta 1951 Omsk, Venäjän SFNT – 4. maaliskuuta 2016 Kaspijsk, Dagestan, Venäjä) oli Neuvostoliittoa edustanut vapaapainija, olympiavoittaja, maailman- ja euroopanmestari. Hän kuului painoluokissaan 1970-luvun parhaisiin painijoihin.


title: Vladimir Jumin

text: 57 ja 62 kilogramman painoluokissa kilpaillut Jumin voitti painijanurallaan vapaapainissa olympiakultaa Montréalissa 1976. Lisäksi hän voitti neljä maailmanmestaruutta, kaksi himmeämpää MM-mitalia ja kolme Euroopan mestaruutta.


title: Vladimir Jumin

text: Vuonna 2009 Jumin nimettiin kansainväliseen painin hall of fameen.


title: Poissaolokohtaus

text: Poissaolokohtaus (absence-kohtaus tai absence) on epilepsiaan liittyvä kohtaus, jonka oireet ovat lyhyt tajunnanalenema ja poissaolo. Kohtauksen jälkeen toimintoja voi jatkaa kuin mitään ei olisi tapahtunut. Kohtaukset ovat yleisimpiä lapsuus- ja nuoruusiässä. Poissaolokohtaus voi liittyä myös pitkittyneeseen epileptiseen kohtaukseen (status epilepticus), jolloin hämärätila kestää tunneista vuorokauteen.


title: Poissaolokohtaus

text: Englanniksi on käytetty nimiä "petit mal seizure" (myös lyhenne PM) ja "absence seizure" . Näistä käännöksinä on käytetty suomeksi nimiä "petit mal-kohtaus", "pieni kohtaus" ja "absence-kohtaus".


title: Enju Văltšev

text: Enju Văltšev-Dimov (, 4. tammikuuta 1936 Polski Gradets, Stara Zagora – 15. helmikuuta 2014) oli bulgarialainen vapaapainija, olympiavoittaja, maailman- ja Euroopan mestari.


title: Enju Văltšev

text: 67–70 kilogramman painoluokissa kilpaillut Văltšev voitti painijanurallaan vapaapainissa kolme olympiamitalia, kirkkaimpana olympiakulta Tokiosta 1964. Lisäksi hän voitti neljä MM-mitalia, joista yksi kultainen, ja kolme EM-mitalia, joista kaksi kultaa. Maailmancupissa Văltšev paini 57-kiloisten sarjassa toiseksi vuonna 1958.


title: Enju Văltšev

text: Vuonna 2005 Văltšev nimettiin kansainväliseen painin hall of fameen.


title: Trooppisia haluja

text: Trooppisia haluja () on vuonna 2002 suoraan videolle julkaistu eroottinen jännityselokuva, jonka on ohjannut Mike Sedan ja jonka pääosia näyttelevät Diana Kauffman, Raena Cassidy ja Darren Ray Cromwell. Elokuva kuvattiin Mauin saarella Havaijilla.


FILA International Wrestling Hall of Fame on Stillwaterissa Oklahomassa sijaitseva kansainvälisen painiliiton FILA:n kunniagalleria painissa ansioituneille ja lajia kehittäneille henkilöille. Vuonna 2003 perustettu ja avattu kunniagalleria on jaettu kahteen osaan: Hall of Fame koostuu olympiatyylien (kreikkalais-roomalainen paini, vapaapaini ja naispaini) painijoista, ja Hall of Honors on omistettu lajin tuomarointi- ja järjestötehtävissä toimineille henkilöille.


title: FILA International Wrestling Hall of Fame

text: Järjestöaktiivit


text: Legendat


text: Tuomarit


title: UTZ-sertifikaatti

text: UTZ-sertifikaatti (aiemmin Utz Kapeh) on vuonna 2002 perustettu kahvin, kaakaon ja teen sertifiointijärjestelmä. Sertifikaatin käytöstä huolehtivan järjestön kotipaikka on Alankomaat.


title: UTZ-sertifikaatti

text: UTZ-sertifikaattia voi käyttää kuka tahansa valmistaja tuotteesta, joka täyttää UTZ-järjestelmän kriteerit ja jolle järjestö on antanut oikeuden käyttää sertifikaattia. Kriteerit ovat tuotannon sosiaalisiin ja ympäristövaatimuksiin liittyviä.


title: UTZ-sertifikaatti

text: UTZ-sertifikaattia on kritisoitu samoin kuin Rainforest Alliance -sertifikaattia ”Reilun kaupan kevytversioksi”. Kritiikki perustuu paljolti Reilun kaupan järjestelmän kaltaisen takuuhinnan puutteeseen. Tämä mahdollistaa UTZ-kahvien edullisemman hinnan reilun kaupan kahveihin verrattuna, mutta ei suojaa järjestelmän piirissä olevia kahvinviljelijöitä kahvimarkkinoiden suurilta hinnanvaihteluilta.


title: Reino Viirilä

text: Reino Johannes Viirilä (alk. Villgren aikaisemmin Willgren, 21. lokakuuta 1901 Tampere – 18. marraskuuta 1999) oli suomalainen taidemaalari.


title: Reino Viirilä

text: Viirilä opiskeli Suomen Taideyhdistyksen piirustuskoulussa vuosina 1931–1935. Hänet valittiin Tampereen Taiteilijaseuran puheenjohtajaksi vuonna 1945 ja hän toimi Tampereen taidemuseon intendenttinä vuosina 1948–1968.


title: Reino Viirilä

text: Viirilän maalauksista tunnetaan erityisesti hänen kaupunkikuvauksensa ja maisemamaalauksensa. Monet hänen teoksistaan käsittelevät Pispalan ja muiden Tampereen kaupunginosien aiheita. Hän teki paljon myös henkilökuvia, työnkuvauksia ja asetelmia.


title: Reino Viirilä

text: Viirilälle myönnettiin Pro Finlandia -palkinto vuonna 1954, ja hän sai professorin arvonimen vuonna 1978.


title: Reino Viirilä

text: Viirilä sukunimestä on kolme muotoa. Viirilä, Villgren, Willgrén . Nykyisin Viirilät käyttävät muotoa Viirilä.


title: D’ieluo

text: D’ieluo on karjalaiset sukujuuret omaavan Hannu Brelon neljäs, vuonna 2007 julkaistu pitkäsoittolevy. Edelliset olivat "Ovat juureni Karjalassa" (2003), "Urai matkuniekka" (2004) ja "Karjalani" (2005). Hän oli esiintynyt myös äänitteellä "Kuaskuja ja suakkunoita karjalankielellä" (2007). Siitä ilmestyi jatko-osa vuonna 2008.


title: D’ieluo

text: Levyn kansiteksteissä Brelo kertoo, että karjalankielinen sana d’ieluo tarkoittaa asiaa. Brelo haluaa nostaa esiin naisten ja erityisesti äitien työpanokset isänmaan hyväksi sotiemme aikana. Siirtokarjalaisten kaipaus synnyinseuduilleen välittyy myös laulujen teksteissä. Levyn kansipaperissa on myös kuvia Brelon ensimmäiseltä matkalta Suojärven Hautavaaraan vuonna 2005, muun muassa kuva hänen isänsä Feodor Brelon talosta.


title: D’ieluo

text: Levyn äänitys ja miksaus on tehty vuonna 2007 Studiossa T:mi Tarkkonen Mika. CD-masteroinnin on tehnyt J.P. Mönkkönen ja levyn valmistaja on Dicentia.


title: D’ieluo

text: Albumin ulkoasusta vastaa Heikki Kotilainen ja valokuvat on ottanut Hannu Brelo.


title: D’ieluo

text: Kaikki kappaleet sovittanut Mika Tarkkonen, ellei toisin mainittu.


title: Adonis (runoilija)

text: Ali Ahmed Said tai Ali Ahmad Said Asbar ; transl.: "Alî Ahmadi Sa'îdi Asbar", tai "Ali Ahmad Sa'id" (s. 1. tammikuuta 1930 Al Qassabin, Lattakia, Syyria), tunnetaan myös kirjailijanimellä Adonis eli Adunis (Arabiaksi: أدونيس), on syyrialainen runoilija ja esseisti, joka on asunut 1960-luvulta lähtien lähinnä Libanonissa ja Ranskassa. Hän on kirjoittanut arabian kielellä yli kaksikymmentä teosta, joihin kuuluu perusteos, johdatus arabialaiseen runousoppiin (engl. käännös "An Introduction to Arab Poetics").


title: Adonis (runoilija)

text: Adonis on tunnetuimpia nykyisiä arabikirjailijoita ja häntä pidetään arabirunouden uudistajana. Hänen saadessaan 2011 merkittävän saksalaisen kirjallisuuspalkinnon, Goethe-palkinnon, palkintoraati luonnehti häntä: ”Adonis on sukupolvensa tärkein arabirunoilija, mutta hänellä on merkittävä rooli myös maailmankirjallisuudessa.” Häntä on veikattu pitkään Nobel-palkinnon saajaksi. Adonikselta on suomennettu Jaakko Hämeen-Anttilan kääntämä valikoima "Tomun taikuri" (2007).


title: Adonis (runoilija)

text: Adonis syntyi alaviittišiialaiseen perheeseen. Hän opiskeli 1950-luvulla filosofiaa Damaskoksen yliopistossa. Hän arvosteli vallassa olevaa Baath-puoluetta ja joutui lopulta pakenemaan Libanoniin. Beirutissa Adonis toimitti "Majallat Shi'r" -nimistä kulttuuriaikakauslehteä. Libanonin sisällissodan puhjettua hän pakeni Pariisiin. Hän on saanut Ranskan kansalaisuuden. Hän puhuu ranskaa ja arabiaa.


title: Adonis (runoilija)

text: Adoniksen runoja on käännetty etenkin ranskaksi, mutta myös monille muille kielille. Arabimaissa hän on tunnettu kulttuurihenkilö ja poliittinen puhuja ja hänen runotilaisuutensa ovat suosittuja.


title: Adonis (runoilija)

text: Adonis on arvostellut arabimaailman väkivaltaisia kehittymättömiä hallintoja, ja on esitetty, että Goethe-palkinnon myöntämisen taustalla olisi osittain myös tuen antaminen arabivallankumouksille. Adonis on arvostellut niin Syyrian nykyistä presidenttiä Bašar al-Assadia kuin uskonnollisia fundamentalisti-islamistejakin.


title: Adonis (runoilija)

text: Adoniksen on sanottu suhtautuvan uskontoon kielteisesti, ja hän on sanonut itseään pakanarunoilijaksi. Adoniksen runoja suomentaneen Jaakko Hämeen-Anttilan mukaan Adonis suhtautuu kielteisesti fundamentalismiin, ei uskontoon sinänsä.


title: Uudenkaledonianparatiisipeippo

text: Uudenkaledonianparatiisipeippo ("Erythrura psittacea") on paratiisipeippoihin kuuluva lintu. Se ei ole uhanalainen.


title: Uudenkaledonianparatiisipeippo

text: Uudenkaledonianparatiisipeippokoiras on väritykseltään lähes kokonaan vihreä, mutta kaula ja osa päästä ja pyrstöstä on punainen.


title: Uudenkaledonianparatiisipeippo

text: Uudenkaledonianparatiisipeippo on pisimpiä suomenkielisiä eläinlajien nimiä.


title: Satakielen laulu

text: Satakielen laulu on alun perin V. A. Koskenniemen tekemä runo. Sen on sittemmin säveltänyt Hector ja kappale on ilmestynyt ensimmäisen kerran vuonna 2003 Hectorin 2CD-konserttitallenteella Total Live 1991–2003. Kappaleen on säveltänyt Hector ja sovittanut Peter Lerche. Hector on täydentänyt Koskenniemen tekstiä tämän perikunnan luvalla. Kappaleen julkaisija on Manus. Tuotannosta vastaa Mirandos Oy / Hector.


title: Satakielen laulu

text: Kappale on taltioitu Lahden Sibelius-salissa keväällä 2003, jolloin Hector oli "Kadonneet laulut" -konserttikiertueella Pave Maijasen kanssa "Pitkänä" ja "Pätkänä". Äänittäjänä oli "Hämis" Hämäläinen Mediamusiikin Mobilella. Miksaus on tehty MTV:n studioilla.


title: Satakielen laulu

text: Kiertueyhtyeessä soittivat:


title: Satakielen laulu

text: sekä jousikvartetti Polaris:


title: Juhani Eriksson

text: Juhani Mainio Eriksson (1928 – 22. huhtikuuta 2013, Tel Aviv, Israel) oli suomalainen laulaja, säveltäjä, joka toimi päätoimittajana Vangin Toivo -lehdessä (nykyinen Uusi toivo) vuosina 1969–1975 ja lauloi hengellisiä lauluja. Hän työskenteli Jyväskylän Katulähetyksessä ja oli mukana aktiivisesti mukana katulähetystyössä yli 50 vuotta.


title: Kustaa Heinikkala

text: Kustaa Antinpoika Heinikkala (23. tammikuuta 1809 − 2. joulukuuta 1904), tunnettu myös nimellä Heinikkalan faari, oli laitilalainen 1800-luvun rukoilevaisjohtaja.


title: Kustaa Heinikkala

text: Kustaa Heinikkala koki herätyksensä Johan Dahlbergin johtamissa markkinaseuroissa Raumalla ja tuli alusta asti mukaan Laitilaan levinneeseen hyppyherätykseen. Herätyksen tärkeimmät alkuajan johtajat Laitilassa olivat Mikael Kauppi Kodisjoelta sekä Antti Heinikkala Untamalasta. Antti Heinikkalan kuoltua 1837 Kustaa Heinikkala sai aiempaa merkittävämmän aseman Laitilan heränneiden parissa, ja Mikael Kaupin kuoltua 1868 Heinikkalasta tuli Laitilan rukoilevaisten merkittävin johtaja ja hän oli kuolemaansa asti myös koko eteläisen rukoilevaisalueen tärkein johtohahmo. Kun 1880-luvulla Suomessa otettiin käyttöön uusi katekismus, virsikirja ja kirkkokäsikirja, Heinikkala oli merkittävässä roolissa rukoilevaisten päättäessä pitäytyä vanhojen kirjojen käytössä. Heinikkala on haudattu Untamalan kirkon viereen.


title: Alavi

text: Alavin kylä sijaitsee Joensuun Heinävaarassa, 18 km:n päässä Joensuun keskustasta lähellä Joensuu-Ilomantsi-tietä eli kantatie 74:ää. Alavi-Jukajärvellä on 350 asukasta ja 150 taloa.


title: Alavi

text: Kylä on kasvanut voimakkaasti 1990-luvulta lähtien, samalla kun noin neljän kilometrin päässä sijaitseva Heinävaara. Koulu ja palvelut ovat Heinävaarassa. Erityisesti uusia taloja on rakennettu Tervasuon ja Jakokoskentien varteen.


title: Alavi

text: Kylää yhdistää kylätalo ja sen ympärille rakentuva toiminta. Kyläyhdistyksen lisäksi Alavilla toimii metsästysseura Nurkkalan riistaveikot ja martat.


title: Alavi

text: Kylässä on valaistu pururata hiihtolatuineen, merkityt patikointireitit, jääkiekkokaukalo, leikkikenttä ja lentopallokenttä. Ison-Jukajärven rannalla on uimaranta ja Ison-Valkealammen rannalla laavu. Mustavaaran laskettelukeskus sijaitsee lähellä kylää.


title: Puolan meri-ilmavoimat

text: Puolan meri-ilmavoimat () on Puolan merivoimien ilmapuolustuksesta vastaava osa. Laivastolla ei ole kuin muutama alus, jossa on helikopterien laskeutumisen vaatimat järjestelmät. Meri-ilmavoimat tukeutuukin pääasiassa maakenttiin


title: Puolan meri-ilmavoimat

text: Ensimmäisen maailmansodan päättyessä Puolalla ei ollut maayhteyttä merelle, vaan vasta Versailles’n rauhassa se sai Gdańskin alueen. Tämän jälkeen maan meriraja oli noin 30 kilometriä. Meri-ilmavoimat perustettiin kuitenkin jo toukokuussa 1919, ja sen painopisteenä oli jokilaivastojen tukeminen. Osastolle oli tarkoitus hankkia kalustoksi kuusi Oeffag-vesitasoa, mutta suunnitelma ei kuitenkaan toteutunut.


title: Puolan meri-ilmavoimat

text: Versailles’n rauha antoi laillisen mahdollisuuden Gdańskin ympäristön haltuunottoon saksalaisilta. 10. helmikuuta 1920 puolalaiset joukot saavuttivat Puckin, jossa oli saksalaisten hylkäämä merilentotukikohta. Konstanty Jacyniczin komentama 1. meripataljoona otti tukikohdan valvontaansa. Tukikohdassa oli neljä lentokonehallia, 700 × 350 -metrinen ruohokenttä sekä 800 × 100 -metrinen betoninen laituri renkailla varustettujen vesilentokoneiden käyttämiseksi, mutta sieltä löytyi ainoastaan joitakin tuhottuja lentokoneita. Jacynicz määräsi Wiktoryn Kaczynskin lentolaivueen muodostajaksi ja komentajaksi.


title: Puolan meri-ilmavoimat

text: Saksalaisten jättämistä romuista saatiin kunnostetuksi kaksi. Friedrichshafen FF33H -kellukekone ja Fokker D.VII -hävittäjä olivat siten Puolan meri-ilmavoimien ensimmäiset lentokoneet. Ensin mainittu teki ensilentonsa 15. heinäkuuta 1920, joka on myös meri-ilmavoimien vuosipäivä.


title: Puolan meri-ilmavoimat

text: Ensimmäiset koneet ostettiin Danzigista, josta saatiin hankituksi neljä vesilentokonetta: Friedrichshafen FF 33E, Friedrichshafen FF 33L, Friedrichshafen FF 49b ja Lübeck-Travemünde F4. Samoihin aikoihin koulutuskäytössä ollut Albatros B.II siirrettiin meri-ilmavoimille tähystäjäkoulusta Toruńista. Laivastonkomentajan Jerzy Świrskin tarkastaessa 20. elokuuta 1920 tukikohdan siellä oli kuusi lentokonetta Fokkerin tuhouduttua aiemmin.


title: Puolan meri-ilmavoimat

text: Monet meri-ilmavoimien lentäjät jatkoivat taisteluaan Britannian ilmavoimien puolalaisista kootuissa laivueissa. Sodan päätyttyä laivueiden koneita ei kuitenkaan siirretty kommunistiseksi muuttuneeseen Puolaan, vaikka monet lentäjät palasivat perheidensä luokse. Näistä muutamat liittyivät myöhemmin uudelleen muodostettuihin meri-ilmavoimiin.


title: Puolan meri-ilmavoimat

text: Sodan jälkeisten Puolan meri-ilmavoimien ensimmäinen yhteyslentolaivue perustettiin 1947 Puckissa, jolloin sen kalustona olivat Polikarpov Po-2 ja Fieseler Fi 156 Storch -lentokoneet. Ensimmäinen taisteluyksikkö 30. lentorykmentti () perustettiin 1949 Słupskissa ja Wicko Morskiessa, ja pari vuotta myöhemmin perustettiin Łebassa 33. lentodivisioona tukemaan ja suojaamaan laivastoa ja sen tukikohtia. Divisioonaan kuului kaksi rykmenttiä, 30. ilmarynnäkkörykmentti Gdańsk Wrzeszcz ja 34. hävittäjärykmentti (perustettu 1952) sekä kaksi erillistä laivuetta, 15. meritiedustelulaivue ja 16. yhteyslaivue.


title: Puolan meri-ilmavoimat

text: Vuonna 1956 divisioonan vahvuus oli 43 MiG-15, Lim-1 ja Lim-2 -hävittäjää, viisi Iljušin Il-28R -tiedustelukonetta, 24 Iljušin Il-10 -rynnäkkökonetta ja viisi Po-2-yhteyskonetta. Kaksi vuotta myöhemmin meri-ilmavoimat vastaanotti ensimmäiset helikopterinsa (puolalaisvalmisteiset SM-1:t). Divisioonan taisteluarvo heikkeni merkittävästi, kun 34. hävittäjärykmentit siirrettiin vuonna 1963 ilmavoimien ilmapuolustusosastoon.


title: Puolan meri-ilmavoimat

text: Tämän jälkeen meri-ilmavoimissa palveli 36 Lim-6bis -rynnäkkökonetta, jotka poistettiin palveluksesta 1988. Vuonna 1991 34. rykmentti palasi osaksi meri-ilmavoimia kalustonaan MiG-21bis -hävittäjät. Tällöin tiedustelukoneiksi siirrettiin kaksipaikkaisia SBLim-2 ja TS-11 Iskra -koneita. Palveluksessa olleesta kalustosta ainoastaan Mi-14PL-helikopterit kykenivät pudottamaan syvyyspommeja, mutta eivät torpedoita.


title: Puolan meri-ilmavoimat

text: Varsovan liiton romahdettua aloitettiin asevoimien uudelleen organisointi, ja merivoimien toiminta suunniteltiin tapahtuvaksi itsenäisesti ilman Saksan demokraattisen tasavallan tukea. Ensi askeleena lokakuussa 1994 meri-ilmavoimat siirrettiin merivoimien ilmavoimaosaston alaisuuteen ja sen komentaja nostettiin laivaston komentajistoon. Lentävistä ja niitä tukevista osista muodostettiin uusi organisaatio Gdynian ilmailuprikaati () Gdynia-Babie Dołyn lentotukikohtaan.


title: Puolan meri-ilmavoimat

text: Vuoden 1995 alusta prikaatiin kuului kolme yksikköä: 1. Puckin lentodivisioona, joka muodostettiin lakkautetuista 34. hävittäjärykmentistä ja 18. yhteys- ja pelastuslaivueesta. Divisioonaan kuului kaksi hävittäjälaivuetta ja tiedustelu- ja pelastuslaivue. Vuoden 2003 alussa kaikki meri-ilmavoimien divisioonat lakkautettiin, ja ne korvattiin laivueilla (). Gdynia-Babie Dołyyn sijoitetun 1. divisioonan korvasi siten 28 EL, jonka kalustona olivat M28 Bryza -lentokoneet sekä helikopterit. Aiemmasta poiketen yksikköön ei sisällytetty suihkuhävittäjiä, vaan ne siirrettiin ilmavoimien 3. ja 41. hävittäjälaivueeseen. Koulukoneina käytetyt TS-11 Iskrat hajasijoitettiin huollon jälkeen ilmavoimien yksiköihin. Meri-ilmavoimien suihkukonekausi päättyi virallisesti 30. tammikuuta 2003, kun viimeinen TS-11-kone luovutettiin ilmavoimille.


title: Ahti Laine

text: Direktor musices Ahti Aatos Ensio Laine on euralainen puhallinmuusikko, jonka instrumentteja ovat saksofonit, trumpetti, huilu, pasuuna ja flyygelitorvi.


title: Ahti Laine

text: Laineen tunnetuimpia töitä musiikin parissa ovat erityisesti puhallinorkesterisovitukset sekä pitkäaikaiset yhteistyöprojektit Vesa Alaren kanssa.


title: Ahti Laine

text: Nykyisin Ahti Laine toimii kapellimestarina Euran Soittokunnassa ja Porilaissoittokunnassa.


title: Mary Anderson

text: Mary Anderson (3. huhtikuuta 1918 Birmingham, Alabama – 6. huhtikuuta 2014 Burbank, Kalifornia) oli yhdysvaltalainen näyttelijä. Hänen elokuvadebyyttinsä oli Maybelle Meriweatherin rooli vuoden 1939 elokuvassa "Tuulen viemää". Andersonin muihin elokuviin kuuluvat muun muassa "Pelastusvene" (1944) ja "Wilson" (1944), jotka hän teki ollessaan 20th Century Foxin sopimusnäyttelijä. Hän lopetti elokuvanäyttelemisen 1953, mutta näytteli myöhemmin televisiossa, muun muassa "Peyton Placessa".


title: Mary Anderson

text: Anderson oli naimisissa elokuvaaja Leon Shamroyn kanssa. Hän sai tähden Hollywood Walk of Famelle.


title: Erkki Pärtty

text: Erkki Juhani Pärtty on suomalainen laulaja, säveltäjä ja sanoittaja, joka esiintyi taiteilijanimellä Erkki Eräs. Kauko Käyhkö on käyttänyt samaa taiteilijanimeä.


title: Esse Spelmanslag

text: Esse Spelmanslag on suomalainen pelimanniyhtye, joka on tehnyt yhden albumin Finnlevy-levymerkille. Se on kotoisin Ähtävältä. Yhtye voitti Pelimanniyhtyeiden SM-kilpailun vuosina 1978 ja 1980.


title: Gaston Julia

text: Gaston Maurice Julia (3. helmikuuta 1893 – 19. maaliskuuta 1978) oli ranskalainen matemaatikko, joka tutki Julian joukkoa. Hänen työnsä oli pitkän aikaa unohduksissa, kunnes ranskalainen matemaatikko Benoît Mandelbrot popularisoi sen; Julian ja Mandelbrotin joukot liittyvät läheisesti toisiinsa.


title: Gaston Julia

text: Julia syntyi Algerian kaupungissa Sidi Bel Abbesissa, aikana, jolloin Ranska hallitsi Algeriaa. Nuoruudessaan Julia oli kiinnostunut matematiikasta ja musiikista. 21-vuotiaana Julia joutui asepalvelukseen, kun Ranska joutui Ensimmäiseen maailmansotaan. Eräässä hyökkäyksessä Julia haavoittui nenäänsä, joka täytyi poistaa. Julia piti lopun ikäänsä nahkalappua siinä, missä hänen nenänsä oli ollut.


title: Gaston Julia

text: Julian matemaattisesta työstä kiinnostuttiin, Julian kirjoittama 199-sivuinen artikkeli ilmestyi ranskalaisessa matemaattisessa julkaisussa "Journal de Mathématiques Pures et Appliquées", Vuonna 1918 julkaistu, Julian 25-vuotiaana kirjoittama julkaisu oli nimeltään ""Mémoire sur l'itération des fonctions rationnelles"" ja kertoi rationaalifunktioiden iteroinnista. Artikkelista tuli kuuluisa ja Julia sai palkinnon Grand Prix järjestöltä l'Académie des Sciences. Vaikka Julian työt saivat kuuluisuutta, ne unohdettiin kunnes Benoît Mandelbrot mainitsi ne omassa työssään.


title: Gaston Julia

text: Julia kuoli Pariisissa 85-vuotiaana.


title: Kootut levyt osa 23 (Olavi Virta)

text: Kootut levyt osa 23 on vuonna 1994 julkaistu Olavi Virran kokoelmalevy, johon on koottu hänen levytyksiään vuodelta 1957. Äänittäjänä oli muun muassa Heikki Hintikka.


title: Mastère Spécialisé

text: Mastère Spécialisé (MS) tai Specialized Master tai Advanced Master ovat täydennyskoulutusohjelmia, joiden suorittajilta edellytetään soveltuvaa, yleisimmin yliopistollista pohjakoulutusta. MS on tyypillisimmin täysipäiväinen lukuvuoden koostuu vähintään 4 kuukauden työharjoittelun. Tämä ohjelma luotiin vuonna 1986 "Conférence des Grandes Écoles" ja opetetaan ranskan kieli tai englanti.


title: Haim Alexander

text: Haim Alexander ("Heinz Alexander", ; s. 9. elokuuta 1915 Berliini – 18. maaliskuuta 2012) oli saksalaissyntyinen israelilainen säveltäjä, pianisti ja pedagogi. Hän opiskeli Sternin konservatoriossa, kunnes joutui keskeyttämään opintonsa vuonna 1936 natsien vainojen aikana ja muutti Palestiinaan. Palestiinassa Alexander sai sävellyksenopetusta Stefan Wolpelta sekä pianonsoiton opetusta Irma Wolpe-Schoenbergilta ja Ilona Vince-Krausilta. Opiskellessaan Alexander elätti itsensä esiintymällä jazzpianistina ja ansioitui improvisoijana.


title: Haim Alexander

text: Alexander toimi professorina Jerusalemin musiikki- ja tanssiakatemiassa, jota oli ollut mukana perustamassa. Hän opetti lisäksi Tel Avivin yliopistolla, Jerusalemin heprealaisessa yliopistossa, Institut Jaques-Dalcrozessa (Geneve) ja New Yorkin yliopistolla. Hänen oppiaineitaan olivat pianon- ja cembalonsoitto, musiikin teoria, sävellys ja improvisaatio.


title: Haim Alexander

text: Alexander osallistui 1950-luvulla Darmstadtin kursseille. Vuonna 1971 hän alkoi laajamittaisesti tehdä sovituksia Kansallisessa ääniarkistossa säilytetyistä kansanlauluista. Säveltäjänä Alexander on tuntenut painetta sekä uuden, lähi-itäläistyyppisen ja kansanomaisen kansallisen tyylin luomiseen että eurooppalaisen perinnön jatkamiseen. Hänen tuotantoonsa kuuluu muun muassa pianokappaleita, kuoromusiikkia ja pianokonsertto (1982).


title: Haim Alexander

text: Useita kansallisia palkintoja myönnettiin Alexanderille. Niihin lukeutuvat Engel-palkinto (1956), Artur Rubinstein -palkinto (1973) ja ACUM-palkinto elämäntyöstä (1996).


title: Antje Hagen

text: Antje Hagen (s. 10. elokuuta 1938 Zittau) on saksalainen teatteri- ja elokuvanäyttelijä. Hän näyttelee "Lemmen viemää" -televisiosarjassa Hildegard Sonnbichleriä.


title: Tiina Isohanni

text: Tiina Isohanni on suomalainen näyttelijä ja laulaja. Hän on osallistunut muun muassa alla mainittujen elokuvien ja äänilevyjen tuotantoon. Hän on laulanut The Fabulettes -yhtyeessä ja a cappella -duossa Spick&Span. Topi Sorsakoski & Agents -yhtyeessä hän oli mukana tanssityttönä Mari Hatakan kanssa jo ennen vuotta 1988 ja esiintyy myös yhtyeen albumien "In Beat" (1986) ja "Besame Mucho" (1987) kansikuvissa.


title: Imperfect Harmonies

text: Imperfect Harmonies on System of a Downin laulaja Serj Tankianin toinen sooloalbumi. Se julkaistiin vuonna 2010 levymerkillä Serjical Strike/Reprise. Albumi debytoi Suomen virallisen listan sijalla 14.


title: Kootut levyt osa 24 (Olavi Virta)

text: Kootut levyt osa 24 on vuonna 1994 julkaistu Olavi Virran kokoelmalevy, johon on koottu hänen levytyksiään vuodelta 1957. Äänittäjänä oli muun muassa Heikki Hintikka.


title: Le Gerny’s

text: Le Gerny's oli Louis Lepléen omistama yökerho Pariisissa. Vuonna 1935 ranskalainen laulaja Édith Piaf debytoi kabareessa.


title: Kootut levyt osa 25 (Olavi Virta)

text: Kootut levyt osa 25 on vuonna 1994 julkaistu Olavi Virran kokoelmalevy, johon on koottu hänen levytyksiään vuosilta 1957–1958. Äänittäjänä oli muun muassa Heikki Hintikka.


title: Kootut levyt osa 26 (Olavi Virta)

text: Kootut levyt osa 26 on vuonna 1993 julkaistu Olavi Virran kokoelmalevy, johon on koottu hänen levytyksiään vuodelta 1958. Äänittäjinä olivat muun muassa Heikki Hintikka ja Ronnie Kranck.


title: Stefan Mücke

text:
Stefan Mücke (s. 22. marraskuuta 1981 Berliini) on saksalainen moottoriurheilija. Hän aloitti uransa karting-sarjoissa. Vuonna 1998 hän voitti Formula BMW ADAC -sarjan mestaruuden isänsä perustamassa Mücke Motorsport -tallissa. Seuraavat kolme vuotta hän kilpaili Saksan F3-sarjassa isänsä tiimissä. Vuonna 2002 Mücke siirtyi DTM-sarjaan, jossa hän kilpaili vuoteen 2006 saakka. Hän oli parhaimmillaan neljäs Norisringin kilpailussa. Vuodesta 2007 lähtien Mücke on kilpaillut Le Mansin 24 tunnin ajossa. Hän oli parhaimmillaan luokkansa neljäs vuonna 2009. Vuosina 2010–2011 Mücke kilpaili FIA GT1 World Championship -sarjassa. Hän joutui onnettomuuteen 5. kesäkuuta 2011 ajetussa Silverstonen kilpailussa, jossa hän kolaroi vaarallisesti Richard Westbrookin kanssa. Tapahtuman seurauksena Stefan sai 10 lähtöruudun rangaistuksen seuraavaan kilpailuun ja myöhemmin kertoi Deutscher Motor Sport Bundille menettäneen ajolisenssinsä.
2012 Mücke kilpaili FIA:n kestävyysajojen WEC-sarjassa LMGTE-luokassa Aston Martinin tehdaskuljettajana.
2013 Mücke kilpaili Aston Martinilla Aasian GT-sarjassa voittaen sarjan mestaruuden ja sen ohessa sijoittui kolmanneksi LeMansin 24 tunnin kilpailussa GTE Pro -luokassa. Kauden meriitteihin kuului myös Dubain 24 tunnin kilpailun GT3 luokan kolmas tila


title: Stefan Mücke

text: Mücke on ajanut myös kestävyysajoja Endurance-, Amerikan Le Mans- ja IMSA-sarjoissa.


title: Soili Keskinen

text: Soili Keskinen on emerita kasvatustieteen professori ja entinen Turun yliopiston opettajankoulutuslaitoksen johtaja. Keskinen on koulutukseltaan psykologian tohtori ja työ- ja organisaatiopsykologian dosentti. Hänen tutkimuksensa ovat käsitelleet kasvatuspsykologiaa, työ- ja organisaatiopsykologiaa, päivähoidon ja koulun henkilöstön hyvinvointia, johtajuutta ja työyhteisökysymyksiä, sukupuolten välisiä eroja sekä alaistaitoja ja esimiestaitoja.


title: Soili Keskinen

text: Koskinen on työskennellyt miehensä, professori Esko Keskisen kanssa myös Japanissa. Hän jäi eläkkeelle vuonna 2013.


title: Imanol Agirretxe

text: Imanol Agirretxe Arruti (s. 24. helmikuuta 1987 Usurbil, Guipúzcoa, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Real Sociedadia ja on pelipaikaltaan hyökkääjä.


title: Imanol Agirretxe

text: Agirretxe on Real Sociedadin junioriakatemian kasvatti. Seuran edustusjoukkueessa hän teki ensiesiintymisensä kaudella 2004–2005. Seuraavien kolmen kauden aikana Agirretxen peliaika edustusjoukkueessa jäi hyvin minimaaliseksi ja hän pelasi pääosin reservijoukkueessa.


title: Imanol Agirretxe

text: Kaudella 2008–2009 hän onnistui tekemään läpimurtonsa edustusjoukkueessa ja teki pelaamassaan 28 ottelussa yhdeksän maalia.


title: Joaquim Borges de Figueroa

text: Joaquim Borges de Figueroa (1714 Lissabon – 25. syyskuuta 1788) oli portugalilaissyntyinen, Brasiliassa toiminut katolinen arkkipiispa. Hänet vihittiin papiksi 23. syyskuuta 1770 ja nimitettiin Marianan hiippakunnan piispaksi 17. kesäkuuta 1771. Piispaksi vihkiminen seurasi 28. lokakuuta. Konsekrointiin osallistui Bartolomeu Manoel Mendes dos Reis.


title: Joaquim Borges de Figueroa

text: 8. maaliskuuta 1773 Borges de Figueroa sai nimityksen São Salvador da Bahian arkkipiispaksi. Hän erosi tehtävistään 13. heinäkuuta 1778.


title: Niska-aukko

text: Niska-aukko ("foramen magnum") suuri aukko ihmisen kallon takaraivoluussa. Se on yksi monista soikeista tai pyöreistä kallonpohjan aukoista. Sen kautta kulkee ydinjatke (aivorunkoon kuuluva aivojen alin osa).


title: Mike Legg

text: Mike Legg (s. 25. toukokuuta 1975) on kanadalainen jääkiekkoilija. Legg pelasi vuosina 1997–1998 Suomen SM-liigassa edustaen HIFK:ta ja KalPaa. Legg tunnetaan myös vuonna 1996 tekemästään ilmaveivistä.


title: Bartolomeu Manoel Mendes dos Reis

text: Bartolomeu Manoel Mendes dos Reis (23. elokuuta 1720 Cercosa – 7. maaliskuuta 1799) oli katolinen piispa. Hänet vihittiin papiksi 21. syyskuuta 1743 ja nimitettiin Macaon hiippakunnan piispaksi 29. tammikuuta 1753. Piispaksi vihkiminen seurasi saman vuoden heinäkuun 25. päivänä.


title: Bartolomeu Manoel Mendes dos Reis

text: Mendes dos Reis siirtyi saatuaan uuden nimityksen Marianan arkkipiispaksi 8. maaliskuuta 1773. Hän erosi tehtävistään 28. elokuuta 1778.


title: Arquimínio Rodrigues da Costa

text: Arquimínio Rodrigues da Costa (8. heinäkuuta 1924 São Mateus – 12. syyskuuta 2016) oli portugalilainen katolinen piispa. Hänet vihittiin papiksi Macaon hiippakuntaan 6. lokakuuta 1949 ja nimitettiin Macaon piispaksi 20. tammikuuta 1976. Piispaksi vihkiminen seurasi 25. maaliskuuta. Pääkonsekraattorina toimi John Baptist Wu Cheng-chung, jota avustivat Julio Xavier Labayen ja Charles-Joseph Lemaire.


title: Arquimínio Rodrigues da Costa

text: Rodrigues da Costa erosi tehtävistään 6. lokakuuta 1988.


title: Kootut levyt osa 27 (Olavi Virta)

text: Kootut levyt osa 27 on vuonna 1993 julkaistu Olavi Virran kokoelmalevy, johon on koottu hänen levytyksiään vuosilta 1958–1960. Äänittäjinä olivat muun muassa Ronnie Kranck, Aarre Elo ja Jouko Ahera.


title: Sydämeeni joulun teen (täsmennyssivu)

text: Sydämeeni joulun teen voi tarkoittaa ainakin seuraavia:


title: Kootut levyt osa 28 (Olavi Virta)

text: Kootut levyt osa 28 on vuonna 1993 julkaistu Olavi Virran kokoelmalevy, johon on koottu hänen levytyksiään vuosilta 1960–1962. Äänittäjinä olivat lähinnä Aarre Elo ja Jouko Ahera.


title: Yhden miehen kultti

text:
Yhden miehen kultti on rap-artisti Jontin ensimmäinen sooloalbumi. Sen julkaisi 3rd Rail Music 26. lokakuuta 2011. Albumin kappaleesta "Sota on sairautta" julkaistiin musiikkivideo elokuussa 2011. "Yhden miehen kultti" nousi julkaisuviikollaan (44/2011) Suomen virallisen listan 26. sijalle. Albumilla vierailevat Petos, Rytmihäiriö -yhtyeen Unto Helo ja Otto Luotonen, Ratface -yhtyeen MC Respektor, OG Ikonen, MC Muija sekä Jodarok. Albumi julkaistiin myös vinyyliversiona 7. maaliskuuta 2012. Samana päivänä julkaistiin myös Juice Huhtalan ohjaama musiikkivideo kappaleesta "Vapaus & totuus".
Albumista julkaistiin vinyyliversio 7. maaliskuuta 2012. Se sisältää CD-version kappaleiden lisäksi kuusi remixversiota kappaleista "Pahempii ku Palpatine", "Hovinarri on summonoitu", "Kaikki on kujalla", "Sota on sairautta", "Kukkaislasten kalmanralli" ja "Liike". Vinyyliversio sisältää myös latauslipukkeen, jonka avulla albumin kappaleet voi ladata laillisesti internetistä.Kappaleen "Vapaus & totuus" kertosäkeellä ovat mukana Rytmihäiriö -yhtyeen Une ja Otto sekä Ratface -yhtyeen MC Respektor. "Muksut" -kappaleella taustalaulut laulaa puolestaan MC Muija.


Ihmisoikeuksien ja kansalaisvapauksien liitto eli Ihmisoikeuksien liitto on Ihmisoikeusliiton edeltäjä, perustettu vuonna 1935.


title: Ihmisoikeuksien ja kansalaisvapauksien liitto

text: Etsivä keskuspoliisi katsoi liiton kuuluvan kansanrintamaan, jonka sanottiin yhdistävän kommunisteja ja muita fasismia ja sotaa vastaan mutta jota pidettiin kommunistien uutena yrityksenä kohti vallankumousta. Liiton rinnalle perustettiin Ihmisoikeuksien säätiö, joka ensi toimenaan auttoi Kemin lakkolaisia.


title: Brown Album

text: Brown Album on Primuksen viides albumi. Se on myös ensimmäinen albumi jolla rumpuja soittaa Tim "Herb" Alexanderin sijasta Brian "Brain" Mantia.


title: Etelä-Hämeen Pelimannit

text: Etelä-Hämeen Pelimannit on suomalainen pelimanniyhtye, joka on levyttänyt 1950-luvulta alkaen. Vuonna 1974 se teki albumin Satsanga-levymerkille.


title: Kaarlo Hildén (taidegraafikko)

text: Kaarlo Emerik Hildén (20. huhtikuuta 1886 Kymi – 5. maaliskuuta 1963 Helsinki) oli suomalainen taidegraafikko. Hänen töitään oli ensi kertaa julkisesti esillä vuonna 1917.


title: Kaarlo Hildén (taidegraafikko)

text: Hildén syntyi Kymissä ja eli nuoruusvuotensa Karjalan Kurkijoella ja Impilahdessa. Hänen isänsä oli lääninagronomi, ja perheen sukulaispiiriin kuuluivat muun muassa Järnefeltit, Liliukset ja Melartinit.


title: Kaarlo Hildén (taidegraafikko)

text: Hilden opiskeli 1900-luvun alussa lyhyen aikaa Taideteollisessa keskuskoulussa sekä myöhemmin A. W. Finchin oppilaana. Työskennellessään Lilius & Hertzbergin kirjapainossa hän teki opinto- ja työmatkoja Englantiin, Pohjoismaihin, Ranskaan, Espanjaan ja Sveitsiin.


title: Kaarlo Hildén (taidegraafikko)

text: Hildénin taidegrafiikka oli pääosin metalligrafiikkaa ja esitystavaltaan realistista. Hänen teoksensa olivat aiheiltaan ja tyyliltään enimmäkseen perinteisiä maisemia ja kaupunkikuvia, joissa hänellä oli taipumusta romantiikkaan. Grafiikan lisäksi Hildén maalasi runsaasti akvarelleja, joita hän ei kuitenkaan juuri asettanut näytteille. Hän käytti vesiväreillä tehtyä luonnosta usein grafiikan töittensä pohjana. Hildénin tuottelian kausi sijoittui 1940-luvulle, jolloin hän teki runsaasti Helsinki-aiheisia kaupunkikuvia ja näkymiä. Helsinkiä kuvaavista grafiikan töistä suuri osa on Punavuoresta, jossa Hildén myös asui. Hildénin töiden kohteena olivat toisaalta myös asetelmat.


title: Kaarlo Hildén (taidegraafikko)

text: Hildénillä oli hänen teostensa sovinnaisuudesta huolimatta huomattava merkitys suomalaiselle taidegrafiikalle, sillä hän hankki ja välitti grafiikan tekemiseen liittyviä tietoja ja taitoja muille suomalaisille taiteilijoille. Monet aloittelevat graafikot saivat teknistä oppia Hildénin työhuoneessa, jota kutsuttiin "Hildénin akatemiaksi". Aikana, jolloin alan opetusta oli vielä niukasti, Hildénin yksityisellä opetustoiminnalla oli suuri merkitys suomalaisen taidegrafiikan kehitykseen. Hänet palkittiin vuonna 1956 Pro Finlandia -mitalilla juuri elämäntyöstään taidegrafiikan edistäjänä. Vuonna 1960 hän sai valtion taiteilijaeläkkeen.


title: Torre Latinoamericana

text: Torre Latinoamericana () on pilvenpiirtäjä Méxicon kaupungissa Meksikossa. Rakennusta alettiin rakentaa vuonna 1948, ja se valmistui vuonna 1956. Torre Latinoamericanan korkeus on 183 metriä (antennin kanssa 204 metriä), rakennuksessa on 44 kerrosta ja kahdeksan hissiä. Torre Latinoamericana oli suurin rakennus Méxicon kaupungissa vuosina 1956–1984, kunnes Torre Ejecutiva Pemex ohitti sen 22 metrillä. Rakennuksen arkkitehtina toimi Augusto H. Alvarez. Rakennus on toimistokäytössä.


title: Nagoyan kaupungintalo

text: Nagoyan kaupungintalo () on kaupungintalo Nagoyan kaupungissa Japanissa. Siinä yhdistyvät moderni ja perinteinen japanilainen rakennustyyli. Taloa alettiin rakentaa vuonna 1931.


title: Nagoyan kaupungintalo

text: Nagoyan kaupunginarkkitehtien suunnittelemassa, vuonna 1933 valmistuneessa rakennuksessa toistuu japanilaisen arkkitehdin Hitoshi Watanaben suunnittelemassa Keisarillisessa museossa käyttämä tyyli, joka oli hyvin yleinen julkisissa rakennuksissa 1930-luvulla. Tyyli heijastaa aikakauden japanilaisessa arkkitehtuurissa ilmenevää nationalismia ja konservatiivisuutta.


title: Australopithecus anamensis

text: Australopithecus anamensis (myös: "Praeanthropus anamensis") oli noin neljä miljoonaa vuotta sitten Afrikassa elänyt "Australopithecus"-suvun ihmisapinalaji. Ensimmäiset lajin fossiilit löysi Harvardin yliopiston tutkijaryhmä vuonna 1965 Turkanajärven alueelta. Sittemmin Keniasta ja Etiopiasta on löydetty yli sata lajin fossiilia, jotka edustavat yli 20 yksilöä.


title: Australopithecus anamensis

text: "Australopithecus anamensiksesta" voidaan tieteellisin perustein sanoa, että se oli ensimmäinen kahdella jalalla liikkunut hominini.


title: Aichin prefektuurin hallintorakennus

text: Aichin prefektuurin hallintorakennus () sijaitsee Japanissa, Aichin prefektuurin Nagoyan kaupungissa. Se valmistui maaliskuussa 1938, ja se on kuuden kerroksen korkuinen (+ yksi maanalainen kerros). Rakennuksen suunnittelivat Yoshitoki Nishimura ja Jin Watanabe.


title: Aichin prefektuurin hallintorakennus

text: Rakennuksen ulkoasu heijastelee sotaa edeltävää yhteiskunnallista ilmapiiriä, jossa haluttiin toteuttaa jälleen perinteisempää japanilaista arkkitehtuuria. Jokseenkin tavanomaiseen toimistorakennukseen yhdistyy linnamainen katto. Siihen vaikutti voimakkaasti myös Tokion Gunjin kaikan -rakennus, joka oli suunnitteilla samaan aikaan. Se haluttiin myös sovittaa ulkoasultaan läheiseen Nagoyan linnaan ja aiemmin valmistuneeseen Nagoyan kaupungintaloon.


title: Aichin prefektuurin hallintorakennus

text: Aichin prefektuurin hallintorakennus on nimetty merkittäväksi kulttuurikohteeksi vuonna 1998.


title: Valko-Venäjän asema

text: Valko-Venäjän asema () on Moskovassa sijaitseva, erityisesti länteen suuntautuvaa henkilöliikennettä palveleva Venäjän rautateiden rautatieasema.


title: Valko-Venäjän asema

text: Rautatieasema sijaitsee Moskovan ydinkeskustan luoteispuolella (eli 3,5 kilometriä Punaiselta torilta luoteeseen). Käynti "Belorusskaja" metroasemalle löytyy rautatieaseman edustalta ja kuuluu sekä vihreän linjan (metrolinja 2) että ruskean metrolinjan (rengaslinja 5) reitistöön.


title: Valko-Venäjän asema

text: Asemalta liikennöi kaukojunia Smolenskin alueelle, Liettuaan, Kaliningradin alueelle, Valko-Venäjälle ja Keski-Eurooppaan. Lisäksi aseman kautta ajetaan ainakin kausiluonteisesti joitain pitkän linjan vuoroja (kuten Arkangelista Moskovan kautta Krimille). Lähi- ja taajamajunaliikenteessä asemasta käytetään myös nimitystä Moskovan Smolenskin matkustaja-asema ().


title: Valko-Venäjän asema

text: Valko-Venäjän asemalta on säännöllinen Aeroexpress-junayhteys Šeremetjevon kansainvälinen lentoasemalle, joka on Aeroflotin kotikenttä ja jonne esimerkiksi Finnair lentää.


title: Glukoosi-6-fosfaattidehydrogenaasi

text: Glukoosi-6-fosfaattidehydrogenaasi eli G6PD on entsyymi, joka katalysoi pentoosifosfaattireitin ensimmäistä vaihetta. Entsyymi hapettaa glukoosi-6-fosfaatin 6-fosfoglukono-δ-laktoniksi ja käyttää koentsyyminään NADP-molekyyliä. Glukoosi-6-fosfaattidehydrogenaasin EC-numero on EC 1.1.1.49 ja CAS-numero 9001-40-5.


title: Glukoosi-6-fosfaattidehydrogenaasi

text: Glukoosi-6-fosfaattidehydrogenaasin katalysoima reaktio on palautumaton. Ensimmäisessä vaiheessa NADP-molekyylin pyrimidiinirengas ottaa vastaan glukoosi-6-fosfaatin C1-asemassa olevalta hiiliatomilta protonin ja pelkistyy NADH-molekyyliksi. Entsyymin aktiivisen kohdan asparagiinihappo- ja histidiiniaminohapot ottavat vastaan protonin samaan hiiliatomiin liittyneeltä hydroksyyliryhmältä, jolloin se hapettuu.


title: Glukoosi-6-fosfaattidehydrogenaasi

text: Glukoosi-6-fosfaattidehydrogenaasi on pentoosifosfaattireitin tärkein säätelykohta, ja sen muodostama NADPH on sen inhibiittori. Entsyymin aktiivisuus määräytyykin pääasiassa NADP:n ja NADH:n suhteesta solussa. Kun NADH:ta on paljon, on entsyymi inaktiivinen, kun sen tarve lisääntyy esimerkiksi rasvahappojen synteesin yhteydessä, glukoosi-6-fosfaattidehydrogenaasi aktivoituu. Entsyymiä aktivoivat myös kalsiumin ja magnesiumin ionit.


title: Glukoosi-6-fosfaattidehydrogenaasi

text: Glukoosi-6-fosfaattidehydrogenaasi tuottaa 6-fosfoglukono-δ-laktonia, joka on muiden biologisesti tärkeiden molekyylien lähtöaine. Reaktiossa muodostuva NADPH on tärkeässä osassa solujen suojelemisessa happiradikaaleja vastaan. Pentoosifosfaattireitti ja sitä kautta glukoosi-6-fosfaattidehydrogenaasi on tärkein NADPH:n lähde. NADPH:ta elimistö tarvitsee glutationireduktaasin, joka pelkistää hapettuneen glutationin, toimintaan.


title: Glukoosi-6-fosfaattidehydrogenaasi

text: Glukoosi-6-fosfaattidehydrogenaasin puutos aiheuttaa hemolyyttisen anemian. Puutos on Suomessa melko harvinainen.


title: 007 ja Kultasormi (kirja)

text: 007 ja Kultasormi on Ian Flemingin kirjoittama seitsemäs James Bond -romaani. Se on julkaistu vuonna 1959. Kirjan suomenkielinen versio ilmestyi vuonna 1965. Kirjan pohjalta tehty samanniminen elokuva ilmestyi vuonna 1964.


title: Pertsa ja Kilu (vuoden 2000 televisiosarja)

text: Pertsa ja Kilu on vuonna 2000 esitetty suomalainen televisiosarja, jonka käsikirjoitti ja ohjasi Taavi Vartia. Väinö Riikkilän "Pertsa ja Kilu" -nuortenkirjojen hahmoihin perustuva sarja kuvattiin Kotkassa. Sarjassa kuvattu "Harjun kartano" on todellisuudessa Lohjalla sijaitseva Ahtialan kartano. Sarjasta on julkaistu DVD, johon on koostettu jaksoista kaksi yhtenäistä tarinaa (Meren salaisuus ja Operaatio ilmavalvonta).


title: John Cade

text: John Frederick Joseph Cade (8. tammikuuta 1912 – 16. marraskuuta 1980) oli australialainen psykiatri, jonka suurin saavutus oli litiumin innovointi. Cade aloitti tutkimuksensa ruiskuttamalla maanisten potilaiden virtsaa kaniineihin. Tohtori Cade keksi ruiskuttaa kaniineihin yksinomaan litiumia, mikä teki ne uneliaiksi sekä passiivisiksi.


title: John Cade

text: Cade epäili manian puhkeamisen johtuvan toksisessa määrin tapahtuvasta elimistön hormonitoiminnasta. Maailmanlaajuiseen keksinnön läpilyöntiin vaikutti vuonna 1952 tanskalainen psykiatri Mogens Schou, tutkija Århusin sairaalasta. John Caden tutkimustyön tuloksia ei ollut vielä julkistettu kovin laajalti.


title: John Cade

text: Cade oli 37-vuotias keksiessään litiumin käytön maniasta kärsivien potilaiden hoidossa. Tutkimustyönsä hän teki Bundooran psykiatrisessa sairaalassa, jonka ylilääkäri hän oli. Sairaala kuntoutti toisen saailmansodan veteraaneja. Cade oli itse ollut japanilaisten sotavankina peräti kolme vuotta ja sai kestää ilmeisesti hyvin kovaa kohtelua näiltä. Tohtori Cade testasi litiumia itseensä ottamalla sitä ruiskeina.


title: John Cade

text: Potilaille tehdyt lääkekokeilut toteutettiin litiumin sitraattina, ja ne annettiin rakeisessa muodossa suun kautta. Kokeilut aloitettiin 1949, jolloin myös ensimmäiset hoidolliset tutkimustulokset valmistuivat. Osa kokeiluhoidon alaisista potilaista oli depressiopotilaita sekä skitsofreenikkoja, joihin litium ei näyttänyt vaikuttaneen juurikaan.


title: ZooMumba

text: ZooMumba on Bigpointin tekemä virtuaalieläintarhapeli, jossa hoidetaan eläimiä. Pelissä voi tilata oikealla rahalla Zoo-dollareita. Zoomumbassa on erilaisia eläimiä, joita hoidetaan ruokkimalla, juottamalla ja muuten hoivaamalla. Lisäksi pelissä on erilaisia kioskeja ja somisteita. Kioskeista saa tietyin väliajoin myös pupupennejä, joilla voit ostaa erilaisia tavaroita kaupasta.


title: ZooMumba

text: Eläimiä on monenlaista fasaanista mangustiin. Eläimiä voit voittaa onnenpyörästä, tai ostaa niitä. Eläimiä on saatavilla pupupenneillä, ja harvinaisemmat ja tuottoisammat eläimet ovat ostettavissa zoodollareilla.


title: ZooMumba

text: ZooMumbassa on säännöllisin väliajoin tapahtumia, joista voit voittaa eläimiä, kioskeja, pupupennejä, zoodollareja sekä muita hienouksia.


title: ZooMumba

text: ZooMumbassa on myös safari, jossa voit voittaa vettä, eläinten ruokaa, koristeita, eläimiä sekä muita asioita. Safariin tarvitset bensaa, jota saat zoodollareilla, tai kun 24 tuntia on mennyt.


title: George Thomas Rowe

text: George Thomas Rowe (1883 – 14. helmikuuta 1974) oli RMS Titanicin toinen ruorimies. Onnettomuuspäivänä Rowe oli luovuttanut paikkansa Robert Hichensille ja oli itse partioimassa laivan perässä lastauskomentosillan tienoilla. Rowe näki jäävuoren, mutta hän luuli sitä laivaksi. Noin 45 minuuttia myöhemmin Rowe soitti komentosillalle ja kertoi nähneensä pelastusvene 7 vedessä. Neljäs perämies Boxhall vastasi hänen puheluunsa ja käski hänen tuoda hätäraketteja kannelle. Rowe ampui ensimmäisen hätäraketin Boxhallin kanssa kello 00.45. Rowe ja Boxhall jatkoivat rakettien ampumisia kuuden minuutin välein. Rowe jatkoi rakettien ampumista kello 1.25 asti, kunnes kapteeni Smith vapautti hänet ja antoi mennä pelastusveneisiin. Rowe pelastui pelastuslautta C:hen. Myöhemmin Rowe antoi lausunnon Yhdysvaltain senaatille.


title: George Thomas Rowe

text: Rowe jatkoi RMS Oseanicin palveluksessa onnettomuuden jälkeen. Ensimmäisessä maailmansodassa Rowe palveli sairaala-alus Plassyllä ja muilla aluksilla 80-vuotiaaksi saakka. Rowe kuoli 91-vuotiaana vuonna 1974.


title: Olavi Nyberg

text: Albert Olavi Nyberg (28. heinäkuuta 1901 Sortavala – 3. heinäkuuta 1962 Helsinki) oli suomalainen laulaja ja laulupedagogi. Hän oli äänialaltaan baritoni.


title: Olavi Nyberg

text: Nybergin on sanottu laulaneen ihmiset ihastuksiin jo nuorena poikana Viipurissa. Myöhemmin hänestä tuli arvostettu konserttilaulaja ja laulupedagogi. Hänen välitön ja kujeilevaksikin luonnehdittu mielenlaatunsa toi uudenlaista iloisuutta muutoin usein niin totiseksi koettuun laulunopetukseen.


title: Olavi Nyberg

text: Nyberg toimi vuodesta 1926 lähtien laulunopettajana Viipurin musiikkiopistossa, ensin Viipurissa ja talvisodan jälkeen Lahdessa opiston siirryttyä sinne. Hänen oppilaisiinsa kuului 1930-luvulla esimerkiksi tähtilaulaja Olavi Virta. Muita hänen opettamiaan tunnettuja laulajia olivat Donna Arima, Maaria Eira, Erkki Junkkarinen, Jorma Huttunen, Ilona Koivisto, Kalevi Korpi, Seija Lampila, Pekka Nuotio, Kari Nurmela, Arttu Suuntala, Rauni Terämaa, Matti Tuloisela, Veikko Tuomi, Veikko Tyrväinen ja Eero Väre. Erään edellä mainitun laulajan elämäkerrassa kerrotaan tämän lopettaneen laulutunnit Nybergin luona opettajan ihastuessa väärällä tavalla miespuoliseen oppilaaseensa. Nyberg piti oman jäähyväiskonserttinsa jo vuonna 1943, jonka jälkeen hän keskittyi opettamiseen.


title: Olavi Nyberg

text: Yksityisten laulajien ohella Nybergin harjoitti kuoroja, muun muassa Ylioppilaskunnan laulajia ja Porin Mies-Laulu -kuoroa, ja myöhemmin hän antoi opetusta myös kuoronjohtamisessa. Nyberg perusti 1950-luvun lopulla opetusstudion myös Wieniin, jossa hän harjoitti Wienin oopperan laulajia.


title: Olavi Nyberg

text: Nyberg teki vajaat kymmenen iskelmälevytystä yhdellä levytysmatkalla Tukholmaan joulukuussa vuonna 1933. Kappaleista kaksi — ”Keittiöhaaveita” ja ”Kiljusen serenaadi” — oli Georg Malmstén säveltänyt Risto Orkon elokuvaan "Herrat täysihoidossa". Elokuvassa Malmstén itse sekä hänen sisarensa Greta Pitkänen yhdessä Saimi Tuovisen kanssa esittivät kappaleet, mutta tekijänoikeussyistä Malmsténin sisarukset eivät voineet niitä levyttää.


title: Olavi Nyberg

text: Nyberg kirjoitti myös huvinäytelmän "Kaikkein tärkein", ja vuonna 1960 hän julkaisi kaskukokoelman "Musiikkihymyä". Nybergille myönnettiin Pro Finlandia -mitali vuonna 1959.


title: Oraalinen

text: Oraalinen tarkoittaa seuraavia asioita:


title: Naran kansallismuseo

text: Naran kansallismuseo () on Naran kaupungissa Naran prefektuurissa Japanissa sijaitseva museo. Museo perustettiin vuonna 1889. Museon kokoelmiin kuuluu muun muassa buddhalaisia esineitä, patsaita, vaaseja ja jade-esineitä. Museo perustettiin alun perin nimellä "Naran keisarillinen museo" (). Vuonna 1900 museo nimettiin "Keisarillisen talouden museoksi". Museo sai nykyisen nimensä vuonna 1952.


title: Myytinmurtajat (6. tuotantokausi)

text: Myytinmurtajat ("MythBusters") on yhdysvaltalainen televisiosarja. Jokaisessa jaksossa keskitytään kahteen tai useampaan kaupunkitarinaan, yleiseen uskomukseen, elokuvakohtaukseen tai nettihuhuun.


title: Myytinmurtajat (6. tuotantokausi)

text: Kari, Tory ja Grant näyttivät myös Myytinmurtajien fanisivuilla lyhyen myytin.


title: Myytinmurtajat (6. tuotantokausi)

text: Adam ja Jamie osallistuivat sarjaan haasteita todistaakseen olevansa yhtä nerokkaita kuin MacGyver. Joka testiin asetettiin tunnin aikaraja ja he saivat käyttää vain Toryn ja Grantin antamia materiaaleja ja apuvälineitä.


title: Myytinmurtajat (6. tuotantokausi)

text: Myytinmurtajat matkustivat Alaskaan osana Discovery Channelin Alaska-viikkoa.


title: Myytinmurtajat (6. tuotantokausi)

text: Tämä jakso oli kaksinkertaisesti normaalin jakson pituinen ja oli osa Discovery Channelin haiviikkoa.


title: Myytinmurtajat (6. tuotantokausi)

text: Tämä myytti on lähtöisin USS Indianapolisin uppoamisesta selvinneistä.


title: Myytinmurtajat (6. tuotantokausi)

text: Myytinmurtajat testasivat, onko Kuuhun laskeutumista koskevissa huijaussyytöksissä mitään perää.


title: Myytinmurtajat (6. tuotantokausi)

text: Kari, Tory ja Grant saivat kokeilla näitä myyttejä Marshallin avaruuslentokeskuksen tyhjiökammioilla.


title: Myytinmurtajat (6. tuotantokausi)

text: Myytti perustui tähän Youtube-videoon ja leikattiin jaksosta ajanpuutteen vuoksi, mutta näytettiin Myytinmurtajien kotisivulla.


title: Myytinmurtajat (6. tuotantokausi)

text:
Vaikka suurin osa jakson myyteistä vahvistettiin, Myytinmurtajat varoittivat, että kaikki videot eivät ole sitä miltä näyttävät. He esittivät Rubikin kuutio
-videoista oman versionsa, jossa Adam näytti ratkaisevan kuution jaloillaan ja Jamie silmät sidottuina. Oikeasti he aloittivat valmiiksi ratkaistuilla kuutioilla,
muuttivat niitä satunnaisesti ja näyttivät videon takaperin.


title: Myytinmurtajat (6. tuotantokausi)

text:
Kari, Tory ja Grant saivat pyynnön kokeilla Deep Blue Sean loppukohtausta, jossa päähenkilöt tuhosivat viimeisen hain harppuuna-aseella, ruudilla ja autonakulla.
Myyttien testaamiseksi Tory rakensi vaahdosta hain ja nimesi sen Hugoksi.


title: Myytinmurtajat (6. tuotantokausi)

text: Tiimi kokeili, mitkä seuraavista käsisammuttimista avotulelle heitettynä räjähtävät ja sammuttavat tulen.


title: Myytinmurtajat (6. tuotantokausi)

text: Tämä myytti tutkittiin uudestaan, koska fanien mielestä viime kerralla jousipyssy oli liian lähellä nappauslaitetta. He ehdottivat myös useita henkilöitä, jotka pystyisivät nappaamaan nuolen videolle.


title: Myytinmurtajat (6. tuotantokausi)

text: Adam ja Jamie kokeilivat nopeaksi väitettyjä selviämiskeinoja. He testasivat niitä yrittämällä seurata viivakuvioita mahdollisimman nopeasti ja tarkasti. Humalatilasta selviämistä voi nopeuttaa...


title: Myytinmurtajat (6. tuotantokausi)

text: Hwacha on muinainen korealanen ase, joka ampuu paljon nuolia kerralla. Kari, Tory ja Grant testasivat asetta kolmessa osassa.


title: Myytinmurtajat (6. tuotantokausi)

text: Tämä myytti on peräisin elokuvasta Indiana Jones ja viimeinen ristiretki.


title: Myytinmurtajat (6. tuotantokausi)

text: Kari, Tory ja Grant kokeilivat voiko vankilasta paeta laskeutumalla katolta köydellä, joka on tehty...


title: Myytinmurtajat (6. tuotantokausi)

text: Adam ja Jamie saivat faneilta pyyntöjä testata seuraavien esineiden ja materiaalien luodinkestävyys:


title: Myytinmurtajat (6. tuotantokausi)

text: Kyseinen myytti perustuu elokuvaan .